Poštovani delegati, vaše ekselencije, poštovani gosti, predstavnici sredstava javnog informiranja, sve vas lijepo pozdravljam i otvaram 13. sjednicu Doma naroda Parlamentarne skupštine Bosne i Hercegovine. Na sjednici je prisutan pun broj delegata Doma naroda, i je li, od toga 5 delegata iz Srpskog naorda, 5 delegata iz Hrvatskog naroda i 5 delegata iz Bošnjačkog naroda. Za 13.sjednicu predlažem sledeći dnevni red. 1. Odgovori na delegatska pitanja i delegatska pitanja 2. Usvajanje zapisnika sa 12.sjednice Doma naroda 3. Zahtjev za razmatranje Prijedloga zakona o Visokom sudskom tužilačkom Vijeću Bosne i Hercegovine po članu 100. Poslovnika Doma naroda – predlagač Vijeće ministara 4. Zahtjev za razmatranje Prijedloga zakona o naknadnim izmjenama i dopunama Zakona o Visokom sudskom i tužilačkom Vijeću Bosne i Hercegovine po članu 100. Poslovnika Doma naroda – predlagač Vijeće ministara 5. Zahtjev za razmatranje Prijedloga zakona o izmjenama i dopunama Zakona o Visokom sudskom tužilačkom Vijeću Bosne i Hercegovine po članu 100. Poslovnika Doma naroda – predlagač Vijeće ministara 6. Zahtjev za razmatranje Prijedloga zakona o izmjenama i dopunama Zakona o Sudu Bosne i Hercegovine po članu 100. Poslovnika Doma naroda - predlagač Vijeće ministara 7. Zahtjev za razmatranje Prijedloga zakona o izmjenama i dopunama Zakona o Sudu Bosne i Hercegovine po članu 100. Poslovnika Doma naroda - predlagač Vijeće ministara 8. Zahtjev za razmatranje Prijedloga zakona o Tužilaštvu Bosne i Hercegovine po članu 100. Poslovnika Doma naroda - predlagač Vijeće ministara 9. Zahtjev za razmatranje Prijedloga zakona o izmjenama i dopunama Zakona o Tužilaštvu Bosne i Hercegovine po članu 100. Poslovnika Doma naroda - predlagač Vijeće ministara 2 10. Zahtjev za razmatranje Prijedloga zakona o izmjeni Zakona o udruženjima i fondacijama Bosne i Hercegovine po članu 100. Poslovnika Doma naroda – predlagač Vijeće ministara 11. Zahtjev za razmatranje Prijedloga zakona o izmjenama i dopunama Izbornog zakona po članu 100. Poslovnika Doma naroda – predlagač Izborna komisija 12. Izjašnjenje Doma naroda o zahtjevu za razmatranje Prijedloga Zakona o sistemu indirektnog oporezivanja po članu 99. Poslovnika Doma naroda – predlagač Vijeće ministara 13. Izjašnjenje Doma naroda o zahtjevu za razmatranje Prijedloga Zakona o Agenciji za osiguranje u Bosni i Hercegovini po članu 99. Poslovnika Doma naroda – predlagač Vijeće ministara 14. Izjašnjenje Doma naroda o zahtjevu za razmatranje Prijedloga Zakona o odbrani Bosne i Hercegovine po članu 99. Poslovnika Doma naroda – predlagač Vijeće ministara 15. Izjašnjavanje Doma naroda o zahtjevu za razmatranje Prijedloga Zakona o izmjenama i dopunama Zakona o ministarstvima i drugim organima uprave Bosne i Hercegovine po članu 99. Poslovnika Doma naroda – predlagač Vijeće ministara 16. Izjašnjavanje Doma naroda o zahtjevu za razmatranje Prijedloga Zakona o izmjenama i dopunama Zakona o Vijeću ministara Bosne i Hercegovine po članu 99. Poslovnika Doma naroda – predlagač Vijeće ministara 17. Prijedlog izmjena i dopuna Budžeta institucija BiH i međunarodnih obveza BiH za 2003., prvo čitanje - predlagač Predsjedništvo BiH 18. Zakon o izmjenama i dopunama Zakona o izvršenju Budžeta institucija BiH i međunarodnih obveza BiH za 2003., prvo čitanje - predlagač Predsjedništvo BiH 19. Prijedloga Zakona o vazduhoplovstvu BiH, drugo čitanje – predlagačVijeće ministara 20. Prijedlog zakona o sudskim taksama u postupku pred Sudom Bosne i Hercegovine, drugo čitanje – predlagač Vijeće ministara 21. Davanje suglasnosti za ratifikaciju Konvencije o priznavanju kvalifikacija koje se odnose na visoko obrazovanje u Evropskoj regiji - predlagač Predsjedništvo BiH 22. Davanje saglasnosti za ratifikaciju Sporazuma između Vijeća ministara Bosne i Hercegovine i Vijeće ministara Republike Albanije o saradnji u oblasti obrazovanja i nauke – predlagač Predsjedništvo BiH 23. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade republike Grčke o saradnji u oblasti kulture, obrazovanja i nauke - predlagač Predsjedništvo BiH 24. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Republike Bugarske o saradnji u oblasti obrazovanja, nauke i kulture - predlagač Predsjedništvo BiH 25. Davanje saglasnosti za ratifikaciju Sporazuma o kulturnoj, naučnoj i tehničkoj saradnji između Vijeća ministara Bosne i Hercegovine i Vlade Republike Francuske - predlagač Predsjedništvo BiH 26. Davanje saglasnosti za ratifikaciju Ugovora između Vijeća ministara Bosne i Hercegovine i Vlade Republike Hrvatske o naučnoj i tehnološkoj saradnji - predlagač Predsjedništvo BiH 3 27. Davanje saglasnosti za ratifikacije Ugovora između Vijeća ministara Bosne i Hercegovine i Vlade Republike Hrvatske o kulturnoj, obrazovnoj i sportskoj saradnji - predlagač Predsjedništvo BiH 28. Davanje saglasnosti za ratifikaciju Sporazuma između Bosne i Hercegovine i Nizozemske o međunarodnom drumskom prevozu - predlagač Predsjedništvo BiH 29. Davanje saglasnosti za ratifikaciju Osnovnog sporazuma o saradnji između Bosne i Hercegovine i Kraljevine Španije - predlagač Predsjedništvo BiH 30. Davanje saglasnosti za otkazivanje bilateralnog Sporazuma o trgovinsko- privrednim odnosima između Bosne i Hercegovine i Vlade Republike Mađarske - predlagač Predsjedništvo BiH 31. Davanje saglasnosti za ratifikaciju Sporazuma između Vijeća ministara i Bosne i Hercegovine i Švicarskog saveznog Vijeća o tehničkoj, ekonomskoj, financijskoj i humanitarnoj suradnji – predlagač Predsjedništvo BiH 32. Davanje saglasnosti za ratifikaciju Sporazuma između Bosne i Hercegovine i Republike Moldavije o unapređenju i recipročnoj zaštiti investicija- predlagač Predsjedništvo BiH 33. Izvještaj Vijeća ministara u vezi s inicijativom i dosadašnjim aktivnostima u izgradnji autoputa Koridor V-c 34. Informacija o iseljeništvu - Ministarstvo za ljudska prava i izbjeglice 35. Informacija o realizaciji projekta “CIPS” 36. Izvještaj o radu Izborne komisije Bosne i Hercegovine na sprovođenju Opštih izbora 2002. godine u Bosni i Hercegovini 37. Rezolucija Tomislava Limova “Kupujmo domaće” Time bi bio završen dnevni red koji je podosta obilan. Otvaram raspravu o prijedlogu dnevnog reda. Da li se ko javlja za riječ? Izvolite gospodine.
Ja predlažem da današnjem dnevnom redu kao posljednju tačku po redoslijedu dodamo tačku koja bi se nazvala donošenje zaključka o formiranju zajedničke komisije za sigurnosnu politiku i nadzor nad radom Agencije za informaciju i zaštitu Bosne i Hercegovine. Obrazloženje, vama je poznato da već izvjesno vrijeme su formirane komisije oba doma, koje rade na izmjenama Poslovnika. Te komisije su uradile značajan dio posla i između ostalog usaglasile su broj zajedničkih komisija, strukturu zajedničkih komisija i način odlučivanja na tim komisijama kao nadzornosti tih komisija. Međutim zajedničkim komisijama kao jedna od značajnijih komisija izdvojio bih Komisiju za sigurnosnu politiku i nadzor nad radom Agencije za informaciju i zaštitu Bosne i Hercegovine. Izrada Poslovnika će potrajati još neko vrijeme. Smi u ovom trenutku nalazimo se pred uvođenjem u proceduru dva izuzetno značajna reformska zakona. Zakon o odbrani, Zakon o obajveštajnoj službi koji su oba u nadležnosti ove zajedničke Komisije. 4 Iz navedenih razloga smatram, pošto su osigurane i postignuta saglasnost o prirodi, naravi strukturi te Komisije, da bi bilo izuzetno racionalno svrsishodno i korisno da se ta Komisija formira ne čekajući da se završi sva procedura oko usvajanja Poslovnika, kako bi ta komisija naravno nakon istovjetne odluke i na Zastupničkom domu, uključila se u razmatranje ovih zakona, Zakona o odbrani, Zakona o obavještajnoj službi i na taj način doprinijela da se ovi poslovi završe u predviđenom roku, poželjnom roku a poznato je da 16. decembra, jedan od datuma vrlo značajan za kao rok za donošenje ostvarivanje ovih ciljeva i zadataka na putu ka približavanju Bosne i Hercegovine u Partnerstvo za mir. Osim toga, formiranje ove zajedničke komisije bi bio ispunjenj jedan od značajnih uslova za prijem Bosne i Hercegovine u Partnerstvo za mir, a to je parlamentarna kontrola sigurnosnog sektora i mislim da bi mi donošenjim usvajanjem ovog zaključka poslali zaista vrlo snažnu poruku da i za našeg izjašnjenja za reformske projekte stoje konkretna djela. Zahvaljujem.
Hvala, evo čuli smo predlog gospodina Genjca. Ima li još neko da se javlja za riječ? Ima li još neko da se javlja vezano za dnevni red?
Gospodine predsjedatelju, dame i gospodo, ova inicijativa odnosno prijedlog zaključka o formiranju zajedničke komisije za sigurnosnu politiku i nadzor nad radom Agencije za informacije i zaštitu Bosne i Hercegovine, mislim da ima smisla ali uz jedan uvjet. Budući se radi o zajedničkoj komisiji oba doma Parlamentarne skupštine Bosne i Hercegovine, smatram da je bilo potrebno izvršiti određene konsultacije sa Kolegijem Zastupničkog doma, i u koliko postoji volja i raspoloženje da se isto ovakav zaključak donese i na Zastupničkom domu. Smatrm da ovo ima puni svoj smisao i osobno bih podržao ovakav zaključak. Međutim, u koliko ne dođe ili u koliko nema političke volje, da se isti ovakav zaključak donese i na Zastupničkom domu, na žalost ova naša inicijativa, ili ideja neće biti realizirana, neće imati svoj smisao, jer se radi o prijedlogu za formiranje privremene zajedničke komisije oba doma Parlamentarne skupštine. Mislim da bi bilo dobro da se ova točka dnevnog reda nađe negdje pred kraj dnevnog reda. Neću reći da to bude zadnja ili da bude svakako negdje iza 30. kako bi klubovi naroda imali priliku onda konkretno se o ovome izjasniti u smislu prijedloga članova ove komisije. Mislim na sve što je gospodin Genjac rekao stoji dakle, postoji dogovor članova privremenih komisija jednog i drugog doma Parlamentarne skupštine Bosne i Hercegovine za izradu i dopunu Poslovnika ova dva doma, utvržen je broj struktura. Znači, da je to 12, 6 plus 6 itd. imamo dosta elemenata za ovo, uz uvjet ja ću ponoviti, uz uvjet da se ovo isto dogodi, da se formira ovakva komisija i od Zastupničkog doma. 5 Znači konkretno predlažem da ova točka dnevnog reda uđe kao točka ali, da bude negdje iza 30. po dnevnom redu, kako bi smo mogli u jednoj pauza koje će uslijediti imati konsultacije u klubovima i ići sa prijedlogom ljudi odnosno, članova ove komisije. Zahvaljujem.
Hvala lijepo. Ja imam pitanje za gospodina Genjca. Je li, da bi smo je li glasali o ovome, da probamo naći kompromis između tog predloga i Jukićevog, ove diskusije da kažemo da ovu tačku dnevnog reda uvrstimo negdje na 33. mjesto. Poslije ovih davanja saglasnosti za ratifikacije, a prije ovih izvještaja Vijeća ministara da uvrstim tu tačku dnevnog reda, te da bi predstavnici odnosno, te da bi klubovi u pauzi imali priliku da o ovom razmisle i je li kad dođe to na dnevni red da klubovi imaju stavove. Slažemo li se s tim gospodine Genjac. Može li to tako ići?
Ma naravno, ja sam i u prijedlogu iznio da to bude posljednja tačka dnevnog reda, iz razumljivih razloga i stoji zaista da ovaj zaključak ima snagu i smisao samo ako se istovjetnoj formi usvoji na Predstavničkom domu, ja sam svjestan te činjenice. Predlažem ipak da na Domu naroda sve ono što je usagašeno na obje komisije oba doma, mi možemo riješiti i zapravo insistirajući na činjenici da u ovom slučaju Dom naroda bude taj koji pokreće inicijativu, zašto ne. Zašto Dom naroda ne bi donio zaključak koji ovaj, će biti na neki način poruka Predstavničkom domu da donese istovjetan zaključak, jer ne vidim apsolutno ni jedan razlog da se ne uradi tako. Hvala.
Hvala gospodine Genjac. Evo drage kolege ako se slažete, ja ću predložiti da se na kao tačka 20 odnosno 33 dnevnog reda stavi zaključak o formiranju zajedničke komisije za sigurnosnu politiku i nadzor nad radom agencija za informacije i zaštitu Bosne i Hercegovine. Ko je za ovaj prijedlog, molim da digne ruku? Hvala lijepo. Da čujemo rezultate ovo, a ko oprostite, Ko je protiv? Dakle imamo rezultate glasanja, 13 za, 1 suzdržan i 1 protiv. I dogovorili smo se da imamo novu tačku dnevnog reda o formiranju zajedničke komisije za sigurnost. Ima li još neko primjedbi na dnevni red? Hvala lijepo. 6 Dakle da glasamo o dnevnom redu. Ko je za predloženi dnevni red? Hvala lijepo. Dakle, dnevni red smo jednoglasno usvojili. Drage kolege ja ovom prilikom mislim da je ovo dosta obiman i dosta dug dnevni red. Ja se nadam da ćemo raditi brzo, i da ćemo raditi konstruktivno i najvjerovatnije završiti danas ovu sjednicu bez nastavka, i završiti sve tačke dnevnog reda. Obzirom da je dnevni red velik, i ja predlažem odnosno dajem pauzu ovog sjedanja negdje u 14:00 časova, i u toj pauzi će oni koji su se najavili da žele posjetiti mezar prvog predsjednika Bosne i Hercegovine gospodina Alije Izetbegovića, moći iskoristiti to i otići na taj u tu posjetu mezaru. Ovo važi je li znate vi gospodo iz sredstava javnog informisanja, da će svi oni koji žele je li da odu da posjete mezar gospodina Alije Izetbegovića u 2:00 da odu. Eto hvala vam, i ja sad želim da nastavim ovu sjednicu po dnevnom redu kako smo se dogovorili. Prelazimo dakle, na dnevni red. Prva tačka dnevnog reda su Ad. 1. Odgovori na delegatska pitanja Imamo li odgovore i imamo li molim, dakle, na ova delegatska pitanja nije, naša delegatska pitanja nije bilo odgovora. Ima li pitanja delegatskih. Ja izvolite. Evo gospodin Goram nilojević do predsjednik.
Pozdrav svim gositima i kolegama, jedna od post prijemnih obaveza Bosne i Hercegovine u Savjetu Evrope, je i izvještaj o položeju nacionlnih manjina u Bosni i Hercegovini. Koliko je meni poznato taj izvještaj nije sačinjen, nije dostavljen Savjetu Evrope. Dakle, kao član stalne delegacije Parlamentarne Bosne i Hercegovine u Parlamentarnoj skupštini Savjeta Evrope zabrinut sam zbog toga i pitam nadležno ministarstvo, odnosno Ministarstvo za ljudska prava i izbjeglice, kada će uraditi i dostaviti Savjetu Evrope taj izvještaj, kako to ne bi bila jedna od kočnica euroatlanskim integracijama Bosne i Hercegovine. Hvala.
Hvala lijepo. Javlja li se ko dalje? Sa delegatskim pitanjima. Dakle ovu tačku smo dnevnog reda završili. ________: Mogu li ja postaviti pitanje da dobijem odgovor. 7 Izađi ovdje pa reci to budite ljubazni gospodine. Ja bih molio kolegu da izađe i da to kaže za stenogram. Da to bude i ja se slažem sa činjenicom da to treba reći i da poslije ovog moramo je li uputiti
Gospodine predsjedavajući, dame i gospodo, uvaženi gosti, evo želio sam da kažem da jedan odbojan stav koji imamo, a to može više kolega da kaže da smo od konstituisanja ovog doma, postaljali niz poslaničkih pitanja na koje nismo dobivali odgovore. I na insistiranje po dva tri puta i želim javno s ove govornice da kažem, da nema potrebe postvljati pitanja nekima koji su gluhi, nekima koji neće dadođu na sjednice našeg doma, i trebalo bi u ovom pravcu gospodine predsjedniće, u nekom narednom periodu zauzeti malo oštrtiji stav. Hvala lijepo.
Hvala gospodinu Šiljegoviću. Evo ja ima, gospodin Filipović još.
Gospodo, predsjedvajući, uvažene dame i gospodo, gospodo zastupnici i gosti, ja bih želio inicirati jedno pitanje koje je već dobilo ovaj puno prostora i u našim medijima a i to s opravdanjem. Inicirao bih jedan žuran pristup rješavanju statusnih pitanja tajnika ovog doma, tajnika Zstuničkog doma, i tajnika zajdničkih službi Parlamentarne skupštine. Tajnici domova i tajnik Zajedničke službe Parlamentarne skupštine, imenovani su u proljeće 2000.godine. To je bilo od prilike prema informacijama koje sam ja priskrbio negdje na polovici njihovoga mandata, i to nakon donošenja Odluke o organizaciji tajništva. Mandat je tajnicima istekao krajem 2000 godine, nakon Općih izbora za Zastupnički dom odnosno u ožujku 2001. kada je konstituiran ovaj naš dom. U mandatnom periodu 2000. do 2002.nikada nije bilo niti je reimenovanje, niti imenovanje novih tajnika. I ti, naši tajnici sada su u jednoj poziciji i to već dugo. Vi sad uzmite koliko je to od 2000. mi smo već pri kraju 2003. To je jedna neoprostiva, neodgovornost onih koji su odgovorni za njihovo postavljenje. Ja bih molio da se to pitanje razriješi, kako na Kolegiju našeg doma za našeg tajnika, i da se inicira Kolegij oba doma da se riješi pitanje tajnika zajedničkih službi. Nikakvog generalnog tajnika. Takovo ustrojbeno mijesto po odluci, organizaciji tajništva ne postoji, to je lažno predstavljanje, to je manipuliranje ovaj, sa onima koji ne poznaju dovoljno ustroj naših stručnih službi u Parlamentarnoj skupštini Bosne i Hercegovine. Hvala lijepo. 8
Hvala lijepo gospodine Filipoviću. Gospodine mogu li da odgovorim gospodinu Filipoviću Iliji, ja moram sad obavijestiti kolege da je 06. idućeg mjeseca je li na dnevnom redu Kolegija i tačka oko oba doma je li, i tačka dnevnog reda koja tretira ovu materiju o kojoj je govorio gospodin Filipović. Moram reči da je bilo ranije i inicijativa nekih drugih komisija kao što je ova Komisija za trgovinske odnose, kao što je Administrativna komisija a bilo je i ličnih ovaj, zahtjeva i mi smo se danas dogovorili da ćemo na narednoj sjednici Kolegija raspravljati o tom pitanju. Tražiti rješenje i svakako dati predloge ovom domu i Parlamentarnoj skupštini da riješimo to. Jasno nam je da je situacija upravo takva, kako je govorio gospodin Filipović. I ja, smatram to velikim propustom kompletnog Parlamenta. Eto hvala, ja se nadam gospodine Filipoviću da je ovo i na ovu inicijativu bio i odgovor a rezultati tog svega da ćete vidjeti poslije 06. narednog mjeseca. Kolegij će izaći sa predlogom. Hvala vam lijepo. Imamo li dalje pitanja? Ma ja bih volio da to završimo i molim vas lijepo. Hvala vam lijepo, mislim da smo iscrpili ovu tačku dnevnog reda i ja vas molim, evo prelazimo na drugu tačku dnevnog reda, to je Ad. 2. Usvajanje zapisnika sa 12. sjednice Doma naroda Da li se ko javlja za riječ?Koliko vidim nema diskutanata. Ko je za usvajanje zapisnika sa 12.sjednice? Konstatujemo da je jednoglasno usvojen zapisnik sa 12.sjednice. Treća tačka dnevnog reda Ad. 3. Zahtjev za razmatranje Prijedloga zakona o Visokom sudskom tužilačkom Vijeću Bosne i Hercegovine, po članu 100. Poslovnika Doma naroda, predlagač Vijeće ministara Zakon na privremenoj osnovi proglasio je Visoki predstavnik, objavljen u Glasniku 26/02. Izvolite, u skladu sa članom 102. tačka 2. Poslovnika Doma. Dom odlučuje o zahtjevu da se zakon razmatra po ovom članu nakon rasprave. Dakle, možemo li usvojiti da, možemo li se složiti da ovaj zakon razmatramo po članu 100. molim, zahtjev za razmatranje Prijedloga zakona o Visokom sudskom tužilačkom Vijeću. Ko je za? Hvala lijepo. Ko je suzdržan? Jedan. Ko je protiv? Nema niko je li. Dakle, prihvatili smo da ovaj zakon razmatramo po hitnom svojstvu. 9 E sad, evo onda da idemo odmah raspravu o ovom zakonu, ima rasprava po proceduri moramo otvoriti raspravu. Dakle, ko je za to, da se zakon, da se ovaj Zakon o Visokom sudstvu i tužilaštvu i Vijeću Bosne i Hercegovine usvoji? Hvala vam lijepo. Dakle, jednoglasno. Četvrta tačka dnevnog reda, Ad. 4. Zahtjev za razmatranje Prijedloga zakona o naknadnim izmjenama i dopunama Zakona o Visokom sudskom i tužilačkom Vijeću Bosne i Hercegovine, član 100. Poslovnika Doma naroda, predlagač Vijeće ministara Isto tako to je zakon Visokog predstavnika. Ko je za to, da se ovaj zakon razmatra po članu 100. našeg poslovnika? Ko je za?Hvala lijepo. 14 i jedan suzdržan. Otvaram raspravu o zakonu. Ima li diskusija? Nema, hvala lijepo. Usvajamo zakon, ko je za usvajanje zakona? Jednoglasno, hvala lijepo. Zahtjev za razmatranje Prijedloga zakona o izmjenama i dopunama Zakona o Visokom sudskom tužilačkom Vijeću Bosne i Hercegovine po članu 100. Poslovnika Doma naroda, predlagač Vijeće ministara Zakon je također donesen, donio Visoki predstavnik. Ko je za to, da se zakon razmatra po hitnom postupku, ili po članu 100.? Hvala lijepo. Ko imal, dakle, usvoj 1, 14, 1. Imamo dakle, usvojili smo da se zakon razmatra po hitnom postupku. Stavljam zakon na raspravu. Ko se javlja za diskusiju? Koliko vidim nema niko. Stavljam zakon na izjašnjavanje. Jednoglasno, dakle zakon je jednoglasno usvojen. Šesto 10 Ad. 6. Zhtjev za razmatranje Prijedloga zakona o izmjenama i dopunama Zakona o Sudu Bosne i Hercegovine po članu 100. Poslovnika Doma naroda, predlagač Vijeće ministara Isto tako ovo je zakon Visokog predstavnika. Predlažem da glasamo o tome ko je za to, da se zakon usvaja po hitnom postupku? Ko je za? 14, 1 Hvala lijepo. Stavljam zakon na raspravu.Ima li diskutanata? Hvala lijepo. Stavljam na glasanje usvajanje zakona. Ko je za? Dakle, jednoglasno. Hvala lijepo. Sedmo Ad. 7. Zahtvjev za razmatranje Prijedloga zakona o izmjenama i dopunama Zakona o Sudu Bosne i Hercegovine po članu 100. poslovnika Doma naroda, predlagač Vijeće ministara Zakon je isto privremeno donio Visoki predstavnik. Stavljam na glasanje prijedlog. Ko je za to, da se ovaj zakon usvaja po hitnom postupku? 14, 1 hvala lijepo. Stavljam zakon na diskusiju. Ima li primjedbi na zakon? Javlja li se ko za diskusiju? Hvala lijepo. Ko je za to, da se Prijedlog zakona o izmjenama i dopunama Zakona o Sudu Bosne i Hercegovine usvoji? Jednoglasno.Hvala vam lijepo kolege. Osma tačka dnevnog reda je Ad. 8. Razmatranje Zahtjeva, Zahtjev za razmatranje Prijedloga zakona o Tužilaštvu Bosne i Hercegovine po članu 100. Takođe je zakon donio Visoki predstavnik i predlog Vijeća ministara predlaže da se ovaj zakon donese po hitnom postupku. 11 Ko je za to, da se ovaj zakon donese po hitnom postupku? Dakle glasali smo za 14, 1, 1 suzdržan. Stavljam zakon o Tužilaštvu Bosne i Hercegovine na raspravu. Ja ova 8. tačka da te ne zbuni šta, možda ćeš promjeniti mišljenje. Dakle, nema ovaj diskusija na zakon. Stavljam zakon na usvajanje. Ko je za? Dakle, jednoglasno. Hvala lijepo. Deveta tačka Ad. 9. Zahtjev za razmatranje Prijedloga zakona o izmjenama i dopunama Zakona o Tužilaštvu Bosne i Hercegovine po članu 100. Poslovnika Doma naroda, predlagač Vijeće ministara Zakon je privremeno, ovaj zakon je privremenog karaktera. Donio ga je Visoki predstavnik. Ko je za to, da se ovaj zakon donosi po hitnom postupku? Opet 14, 1. Dakle, usvojili smo da se zakon donosi po hitnom postupku. Stavljam na raspravu Prijedlog zakona o izmjenama i dopunama Zakona o Tužilaštvu Bosne i Hercegovine. Ko se javlja za diskusiju? Stavljam zakon na usvajanje. Ko je za? Dakle, zakon je jednoglasno usvojen. Hvala vam lijepo darage kolege. Ja danas želim da obavjestim Dom da smo mi, da je ovaj dom, Dom naroda Bosne i Hercegovine ispunio u stvari ostalo je još da usvoji dva zakona koja je donio Visoki predstavnik i kako smo se na jednoj od prethodnih sjednica dogovorili da ćemo požuriti da ove privremene zakone što prije donesemo. Mi smo dakle, pri kraju realizacije svoje doluke i mislimo da ćemo na narednoj, jednoj od narednih sjednica koja će biti brzo, usvojiti i ova dva preostala zakona. Dakle, nećemo u nekom po imati više privremenih zakona koje je donio Visoki predstavnik. Šta znači da nam predstoji jedna obaveza da sve ono što nam se ne dopada u prethodnim u ovim zakonima možemo mijenjati, možemo tražiti njegove izmjene i dopune i dovesti ga u jedan normalan rad. Hvala vam lijepo. I evo 12 Zahtjev za razmatranje Prijedloga zakona o izmjenama Zakona o udruženju i fondacijama Bosne i Hercegovine po članu 100. Poslovnika Doma naroda, predlagač je Vijeće ministara. Ovo nije privremeni zakon i evo ja predlažem, odnosno stavljam na diskus na predlog da li se ovaj dom slaže da se ovaj zakon raspravlja po hitnom postupku? Ko je za? Opet Ko je uzdržan? Opet 14, 1. Hvala lijepo. Znači, donijeli smo odluku da se ovaj zakon donese po hitnom postupku. Stavljam zakon na raspravu. Izvolite, gospodine Genjac izvolite. Gospodine Grubišiću, ja se izvinjavam.
Ja sam se javio da u vezi ove serije zakona koje smo mi usvojili a i u vezi ovog zakona. Ja vjerovatno dijelim nelagodu svojih poslanika, odnosno kolega delegata prisutnih ovdje u sali, zbog činjenice da je jedan veliki broj vrlo značajnih zakona usvojen po hitnom postupku bez rasprave. Naravno, poznato je nama a i javnosti vjerovatno da se radi o zakonima koji su potrebni Bosni i Hercegovini, koji su proglašeni na privremenoj osnovi od strane Visokog predstavnika, i koji da bi se mogli raspravljati o njima, da bi se mogli mijenjati eventualno popravljati potrebno je da budu usvojeni u formi u kakvoj su proglašeni. Na taj način oni postaju svojstvo ove Parlamentarne skupštine, što podrazumjeva da Parlamentarna skupština može na te zakone poslije toga djelovati amandmanski unjeti i popravljati itd. Ja nam svima želim da ne dođemo više nikad u ovu situaciju da šest ili sedam vrlo značajnih zakona usvajamo zato što su proglašeni i da mi dođemo u situaciju da o tim zakonima ne kažemo ni riječi. Mislim da ima pretpostavki da se to tako desi i da se ne ponovi opet. U vezi s tim, u vezi ovog zakona da bi ipak znalo o ćemu se radi, da bi se znalo zašto nema velike rasprave o ovom zakonu koji je predložen od strane Vijeća ministara, radi se o zakonu koji je Prijedlog zakona o izmjeni zakona o udruženjima i fondacijama. Zakon u sebi sadrži svega dva člana. I to je intervencija na zakon samo u smislu da se riječi Ministarstvo civilnih poslova i komunikacija zamjenjuje riječima Ministarstvo pravde. To je logična posljedica izmjena strukture Vijeća ministara i izmjena zakona o ministarstvima. 13 Sva suština zakona je u tome i naravno, zakon ima više tehničkih, tehničko- administrativni rekao bih značaj, da se usaglasi postojeća struktura Vijeća ministara i postojeći nazivi. Iz tog razloga ja vjerujem da neće ni nemam ja potrebe za nekom većom raspravom, i naravno ja kao i sve kolege vjerujem, podržaću ovaj zakon. Hvala.
Hvala lijepo. Gospodine Genjac ja dugujem jedno izvinjenje gospodinu Grubišiću koji je tu iz Vijeća ministara i ja bih molio ako on ima još nekih dodatnih objašnjenja da kaže ili nema. Hvala lijepo, evo nema potrebe. Ja se, niko zaista izvinjavam ovaj, hvala lijepo evo ćuli smo i diskusiju gospodina Genjca. Javlja li se još ko za diskusiju. Hvala lijepo. Ja stavljam Zakon o udruženjima i fondacijama Bosne i Hercegovine na glasanje. Ko je za zakon? Jednoglasno. Hvala lijepo. Dakle, ovaj zakon smo jednoglasno usvojili. Ti si bio suzdržan. Jedanaesta tačka dnevnog reda, Ad. 11. Zahtjev za razmatranje Prijedloga zakona o izmjenama i dopunama Izbornog zakona po članu 100. Poslovnika Doma naroda, predlagač Izborna komisija Dakle, da li se, hoćeš ti ja ću prvo pitati, da li hoćemo li diskutovati o tome da ovaj zakon stavi ovaj, glasamo odnosno donosimo po hitnom postupku. Izvolite, ima li neko diskusije, izvolite. Doktor Radovanović se javio za diskusiju.
Gospodo, predsjedavajući, dame i gospodo, Klub delegata Srpskog naroda smatra da bi zakon o izmjenama i dopunama Izbornog zakona Bosne i Hercegovine, trebalo donositi po članu 99. odnosno u skraćenoj proceduri, sa mogučnošću amandmanskog djelovanja na ove izmjene. Smatramo da ponuđeno rješenje nije loše ali da bi se amandmanskim djelovanjem moglo popraviti, pa u tom smislu predlažemo da se ove izmjene donesu po članu 99. Hvala.
Hvala lijepo gospodine Radovanoviću. Javlja li se još neko za diskusiju? Hoćemo li po projektu 100. pa Izborna komisija će govoriti o zakonu. Moramo ovdje otkloniti jedan nesporazum, je li da bi smo predlagaću u ovom momentu smo ga pozvali da govori, moramo prvo kazati hoćemo li to glasati po ovom članu 100. ili nećemo. Moramo se o ovom prvo izjasniti je li tako. Izvolite gospodine Genjac. 14
Ja mislim mi ovdje imamo dva prijedloga. Jedan je prijedlog da se zakon razmatra po članu 100. To je prijedlog predlagača i taj prijedlog ide kao hronološki prvi na glasanje. Ukoliko on bude prihvaćen potrebnom većinom, pitanje je riješeno. Ukoliko ne dobije potrebnu većinu ide prijedlog gospodina Vinka, da se razmatra po skraćenoj proceduri odnosno članu 99.
Hvala lijepo. Ja sam samo htio da otklonim neke nejasnoće. Ja mislim da su ove dvije diskusije, oprostite kolege ja mislim da su za Hasane smiri hormone, ja mislim da su ove dvije diskusije, da su ove dvije diskusije dovoljno jasno pokazale da mi sad trebamo dati ovaj predlog na glasanje. Ko je za to, da se ovaj zakon donese po članu 100. Poslovnika Doma naroda? Ko je protiv, naime ko je za to, da se ovaj zakon donese po članu 99. Ko je protiv, oprostite? Dakle, rezultat glasanja je 5, 10 protiv i 5 za. Hvala lijepo. Dakle, ovaj predlog nije usvojen. Imali smo drugi predlog. Ko je za to, da se ovaj zakon donese po članu 99. Poslovnika Doma naroda? Ko je za to? Hvala lijepo. Ovaj predlog je jednoglasno usvojen. Znači, idemo u proceduru po 99. Hvala lijepo. Naredna tačka dnevnog reda Ad. 12. Izvještaj Doma naroda, izjašnjavanje Doma naroda o Zahtjevu za razmatranje Prijedloga zakona o sistemu indirektnog oporezivanja po članu 99. Poslovnika Doma naroda, predlagač Vijeće ministara Indirektno oporezivanje dakle, hvala lijepo. Molim vas vodi se rasprava da vidimo hoće li se. Ko je za to, da se ovaj zakon razmatra po skraćenom postupku? Dakle, jednoglasno. Hvala lijepo. Idemo sad, molim otvaram raspravu, pardon ovdje kaže da se otvara rasprava ovo je malo z......o, oprostite da se malo snađem u ovim papirima. 15 Trinaesta tačka dnevnog reda, Ad. 13. Izjašnjenje Doma naroda o zahtjevu za razmatranje Prijedloga zakona o Agenciji za osiguranje u Bosni i Hercegovini po članu 99. Poslovnika Doma naroda, predlagač Vijeće ministara Ko je za to, da se ovaj, vodi se rasprava da li će se zakon razmatrati po skraćenom postupku. Evo sad rasprava hajde. Ko je za to da se razmatra ovaj, Agencija o osiguranju Bosne i Hercegovine po članu 99. Poslovnika? Jednoglasno. Hvala lijepo. Četrnaesto, Jao 14. tačka dnevnog reda, Ad. 14. Izjašnjenje Doma naroda u zahtjevu za razmatranje Prijedloga zakona o odbrani Bosne i Hercegovine po članu 99. Poslovnika Doma naroda Ko je za to, da se, pa ja rasprava o zahtjevu izvolite, izvinjavam se. Gospodine Šiljegoviću izvolite.
Dobro, dame i gospodo, meni je drago što u ovako finoj atmosferi radimo. Pogotovo što smo trebali bi se zahvaliti onim prethodnim zakonima koji i predlagaču i obrađivaću koji su išli ovako ekspreksno. Po pitanju izjašnjavanja Doma naroda u zahtjevu za razmatranje Prijedloga zakona o odbrani Bosne i Hercegovine, po članu 99. Poslovnika Doma naroda. Klub delegata iz reda Srpskog naroda uvažavajući i imajući činjenicu da je Predstavnički dom na svojoj sjednici od 23. ovog mjeseca, prihvatio da Prijedlog ovog zakona ide u redovnoj proceduri. Imajući u vidu da smo mi jednom donijeli odluku, da ni jedan akt ni predlog zakona nećemo razmatrati a da prethodno ne prođe i ne bude na Predstavničkom domu, i određene sugestije organa Republike Srpske, naš klub predlaže da zahtjev za razmatranje predloženog zakona ide u redovnoj proceduri. Hvala lijepo.
Pa dobro, mi očekujemo to, ali ćemo to kad bude vrijeme. Evo gospodin Milojević se javlja za riječ.
Poštovane kolege, evo ja ću samo malo pokušati dopuniti svog kolegu Šiljegovića. Dakle, to je stav Kluba Srpskih delegata. Vi znate da nacrtom zakona o odbrani Bosne i Hercegovine, predviđen je prenos nadležnosti sa entiteta na nivo Bosne i Hercegovine i upravo je to jedan od razloga iz kojeg mi tražimo da ovaj zakon ide u 16 redovnu proceduru. Potrebno je dakle, da se ta nadležnost prenese sa entiteta na nivo Bosne i Hercegovine. Danas je već sjednica ovaj, Narodne skupštine Republike Srpske, koja će vjerovatno tretirati ovaj, ove prijedloge zakona. Dakle, također je o azmatranju i donošenju Zakona o odbrani BiH trebala bi da prethodi i održavanje sjednice Stalnog komiteta za vojna pitanja, čije je zakazivanje naloženo zaključkom Predsjedništva BiH na kojoj bi se utvrdile obaveze institucija Bosne i Hercegovine na planu implementacije reformi u oblasti odbrane, pa i obaveze Parlamentarne skupštine BiH, kad je u pitanju donošenje ovog zakona. Hvala. Izvinjavam se, htio bih samo da kažem da takođe predlažemo, jer je to posljedično vezano za ovaj zakon i kad su u pitanju zakoni o ministarstvima i zakoni o Savjetu ministara, da i oni idu u redovnu proceduru, jer zbog njihovog sadržaja i povezanosti sa zakonom o odbrani Bosne i Hercegovine. Hvala.
Hvala lijepo Gorane. Evo se javlja za riječ gospodin Hasan Čengić.
Gospodine predsjedavajući, uvežene kolege delegati, članovi Vijeća ministara, predstavnici međunarodnih institucija, prisutni predstavnici medija, u vezi sa ovom temom ja želim kazati slijedeće. Podržavam načelan i principjelan stav delegata iz Kluba Srpskog naroda oko toga da se prije svega dadne prilika Predstavničkom domu da raspravlja o zakonu, pa da se po tom izjašnjavamo mi, i oko toga mislim da nije, to nije sporno. Ipak u vezi sa ovim drugim argumentom koji smo danas ovdje čuli, o tome da je potrebno da entiteti prenesu nadležnost na Bosnu i Hercegovinu u pitanjima odbrane, želim kazati slijedeće. Dakle, osnov ustavni osnov za donošenje ovog zakona bez prenošenja nadležnosti entiteta na Bosnu i Hercegovinu se nalazi u preambuli zakona i za riječi naime, nalazi se u Ustavu Bosne i Hercegovine i to u stavku 3.5 a), i). Ovo je potrebno navesti jer je u citiranom članu propisano dakle, u tom ustavu je propisano, u tom članu Ustava je propisano da Bosna i Hercegovina će preuzeti nadležnosti u ili koje su potrebne za oćuvanje suvereniteta teritorijalnog integriteta, političke nezavisnosti i međunarodnog subjektiviteta Bosne i Hercegovine. Ovaj zakon se dakle, Zako o odbrani se upravo donosi iz navedenog razloga te nije potrebno da se entiteti izjašnjavaju o prenosu nadležnosti na državu, obzirom da je ovo isključiva nadležnost države po citiranoj ustavnoj odredbi. Dakle, ja ću i dalje moći razumjeti zahtjev da danas, da prihvatimo da ide u redovnu proceduru ovaj zakon, ali smatram da postoji ustavni osnov po kome se ovaj zakon može razmatrati bez prenošenja nadležnosti entiteta, pošto je Bosna i Hercegovina po samom tekstu Ustava za to nadležna. Hvala. 17
Hvala lijepo. Javlja li se još ko za riječ? Gospodine Genjac, evo gospodin Genjac. Ja tebe, jesi li ti htio.
Poštvane kolege, ja ću iz ćisto plegmatskih razloga neke ćinjenice iznijeti i ipak apelirati da još jednom razmislimo. Jest Predstavnički dom donio odluku da se ovaj zakon razmatra u redovnoj proceduri. Ali to je Predstavnički dom donio odluku prije nekih desetak dana i naše donošenje odluke da ovaj zakon razmatramo u skladu sa članom 99. u stvari bi značilo da imajući u vidu ovo kašnjenje za Predstavnički dom, proceduru ujednačava da se istovremeno dešava u oba doma, ili približno u oba doma. Svima nama je poznato da u narednom periodu slijedi jedan čitav niz zgusnutih aktivnosti, počev od seminara u ponedjeljak u Tesliću, sa svim nadležnim iz entiteta i državnih institucija u vezi sa ovim zakonom pa na danlje niz aktivnosti sa ministarstvima uključenih iz Komisije za izradu izvještaja u sektoru odbrane itd. Sve je usmjereno ka, svima nama poznatom cilju da se pokuša do 16. decembra ostvariti pretpostavke da bi Bosna i Hercegovina ispunila očekivane uslove za konaćno podnošenje zahtjeva Bosne i Hercegovine za prikljućenje partnerstvu za mir i samom ćinu ukljućivanja Bosne i Hercegovine u partnerstvo za mir što bi se moglo desiti krajem ove i poćetkom naredne godine. Ja uopće ne želim da dođemo u situaciju da svi poslanici i delegati, sve komisije i svi koji su involvirani u ovu priliku, u ovaj proces, ne dobiju mogućnost da kažu svoje stanovište, da iznesu svoje mišljenje, da se upoznaju sa sadržajem i da utiću na moguće i poboljšanja. Naravno, to uopće ne želim. Ali mislim da i razmatranje ovog zakona po članu 99. u našem domu, omogućava sve ovo što je potrebno da se osigura, a omogućava istovremeno da svaki delegat i nadležne komisije i klubovi poslanika kažu svoje mišljenje, iznesu stanovište. Zato, još jednom apeliram da razmislimo i da ipak prihvatimo da se ovaj zakon razmatra po članu 99. jer, mislim da bi tim činom barem osigurali pretpostavke da u jednom tempu koji je potreban razmatramo ovaj zakon i da ispunimo ove obaveze koje za radi nas se oćekuju da ih ispunimo. Hvala vam.
Hvala lijepo gospodinu Genjac. Javio se za riječ gospodin Radovanović, izvolite gospodine Radovanoviću.
Gospodo predsjedavajući, dame i gospodo, u prilog ovoga što je rekao gospodin Milojević, ja bih samo htio da kažem da se slažem sa njim. Da smo mi tu da preuzmemo 18 nadležnost koju će nam entiteti dodijeliti. Znači mi ne možemo uzeti tu nadležnost, nego preuzeti i citiram član Ustava to isto kaže. Znači, ovdje se kaže da Bosna i Hercegovina će preuzeti nadležnosti i za druge poslove o kojima se entiteti dogovore. Znači to ide u prilog redovne procedure.
Hvala vam lijepo, evo ja se izvinjavam, gospodin Jukić se javio za riječ. Ma dobro imaš vremena.
Evo ja neću citirati Ustav, nego ću onaj malo nešto naš Poslovnik konsultirati, odnosno pozvat nas da nađemo jedno rješenje koje će biti čini mi se zadovoljavajuće. Da se uklopimo u one rokove koji su ipak bitni, jer znademo da će 16. 12. biti jedan važni sastanak nekih asocijacija NATO-a, na kom će biti vrlo vjerovatno govora i o stupnju spremnosti odnosno, prihvaćenosti određenih promjena i reformi u Bosni i Hercegovini. I svakako da bi bilo dobro da do tog roka, mi imamo usvojene ove zakone. Ako danas usvojimo, što je vrlo vjerovatno redovitu roceduru, to bi značilo da se rokovi poklapaju upravo sa onim, dakle vikendom prije 16. Zato ja predlažem da mi evo a to nam dopušta ćini mi se bar ja tako tumaćim ovaj naš poslovnik. Članak 131., 132. i 133. da ovlastimo Kolegij da može skratiti ovaj rok za samo nekoliko dana, tj. za dana vikenda, i da možemo imati sjednicu umjesto 15. možda 13. I na taj način bi znači dobili ovih nekoliko dana. Mislim da nije to nebitno, a ovo drugo sve da ide kako od prilike ovdje rasprava teće u tom pravcu. Dakle, uklopili bi se u ovaj termin i vrijeme koje je poželjno za nas da ga imamo, i da možemo izvjestiti i druge o nama izvjestiti da smo uradili ovaj posao koji se očekuje od nas, a u isto vrijeme će je li Zastupnički dom uraditi taj posao na vrijeme, pa da ne budemo ni mi za taj jedan dan, dva da ima ovlaštenje Kolegij da može zakazati sjednicu, dakle prije onog vikenda odnosno u petak, a ne u ponedjeljak 15. što pada po onaj, ovde točno ovim terminima, odnosno rokovima iz našeg poslovnika. Ali da ovlastitmo mi Kolegij da može.
Gospodin Spasojević
Gospodine predsjedavajući, kolege delegati, ja samo želim da kažem gospodinu Čengiću da ovo što je on nama malo prije govorio da je ovo utemeljeno na Ustavu, da ovo precizno u Ustavu nije rečeno, nego je rečeno ako se dogovore. Znači ono što ste vi govorili da je to ustavna materija iz člana 3. koja kaže nadležnosti institucija Bosne i Hercegovine pa nabraja sledeće pa kaže a) spoljna politika, b) spoljno-trgovinska politika, c) carinska politika, d) monetarna politika, kako je određena članovi finansiranja 19 institucija i međunarodnih obaveza Bosne i Hercegovine, f) politika regulisanja za useljnje izbjeglica i azil, g) sprovođenje međunarodnih međuentitetskih krivičnih propisa, uključujući odnose sa Interpol-om, h) uspostavljanje funkcionisanja zajedničkih međunarodnih komunikacija, i) regulisanje saobraćaja između entiteta i j) kontrola vazdušnog saobraćaja. Nigdje nema ovdje da piše da je odbrana u nadležnosti, znači Bosne i Hercegovine, s tim što su ostavljene znači neke mogućnosti da se, ako se entiteti dogovore da se može znači doći do tog mijenjanja. Mi smo znači sad tu u jednoj situaciji kao članovi Doma naroda ispred srpskog naroda, i mi normalno da ćemo saćekati ovo što su moje kolege govorile, saćekati da to entitetske skupštine, znači Skupština Republike Srpske, u čijoj isključivoj nadležnosti bila do sada Zakon o odbrani, da će ona u dogovoru sa skupštinskim, odnosno organima iz Federacije dogovoriti se a da ćemo mi ovdje kasnije, znači raspravljati o tome. Zato mi nismo željeli da preudiciramo da to ide po skraćenom postupku, nego želimo da to ide u redovnoj proceduri. Ali mislimo da ima dovoljno vremena, ako se oni budu dogovorili, da ćemo se i mi ovdje dogovoriti. Hvala.
Hvala gospodine Spasojeviću. Gospodin Brka se javio za riječ.
Ja vas sve pozdravljam. Samo sam htio da kažem da se o ovom zakonu, odnosno o ovom problemu već vrlo dugo diskutuje i ne bih volio, ja ne bih volio da ovaj dom bude uzrok da mi to ne uradimo na vrijeme što je već dogovoreno. I ja zbog toga predlažem da mi prihvatimo ako je ikako moguće to po skraćenom postupku, a ako to nije danas moguće da delegati srpskog naroda prihvate, ne ćekamo krajnji rok, onaj koji nam daje redovna procedura, nego da to Kolegij uradi ranije čak ranije nego što je gospodin Jukić predložio. Ja mislim da bi to bilo dobro. Hvala.
Hvala lijepo, javio se gospodin Čengić.
Uvažavajući sve ono što je gospodin Spasojević pročitao iz Ustava uz ono što je on pročitao u istom Ustavu se nalazi ono što sam ja pročitao. Ostalo je očito tumačenje pravnika i sačekaćemo ta pravna i politička tumačenja. Hvala.
Hvala vam lijepo, i Ustav je dokument koji ne valja preskakati. Hvala lijepo. Čuli smo i javlja li se još neko za diskusiju? 20 Ovdje smo imali ovaj, je li, ovdje imamo taj prijedlog, da zakon ide u odbrani Bosne i Hercegovine ide po članu 99. Poslovnika Doma naroda. Evo poslije izrećenih diskusija, ja stavljam na glasanje prijedlog da ovaj zakon ide po članu 99. kako je to predložilo Vijeće ministara. Ko je za? Ko je protiv? Hvala lijepo. 6, Ko je suzdržan? 4, hvala lijepo. Znači ovaj zakon nije prihvaćeno da ovaj zakon ide po, molim vas imali smo predlog gospodina Jukić da Dom da saglasnost Kolegiju da može, molim vas lijepo, pazite molim vas mogu li ja nešto reči. Ako smo se složili da ne ide po članu 99. on dakle ide u redovnu i nema potrebe da glasamo. Ali sad je bio jedan predlog koji, Jukićev koji kaže da Dom ovlasti Kolegij da može da ne bi naš dom bio usko grlo i razlog zakašnjenja kod ovaj, donošenja ovih zakona, ovog zakona ako ga usvoji Predstavnički dom, da može intervenisati i da ovaj da saglasnost da je taj zakon usvojen, da skrati rok. Da dođe ranije, odnosno da skratimo ovaj rok, da ide odmah na izjašnjavanje. Je li, ja moram pitati gospodina Spasojevića, je li se nekad desilo da Kolegij nije imao koncenzus na primjer. [[Zajednička diskusija]] Gospodin Genjac se javio za riječ. Molim vas izvinite. Lakše malo. Nemamo mi pravo na to.
Molim vas dok je ova rasprava tekla ja sam pokušao prijedlog kolege Jukića, a i u neku ruku i Kluba delegata iz srpskog naroda, formulisati jer se odnosi na tri zakona koja slijede. Dakle, zaključak koji bi mogao glasiti na slijedeći način. Dom naroda daje nadležnost Kolegiju, da pojedine rokove iz redovne procedure skrati u slućaju potrebe, a u cilju da se procedura usvajanja zakona na oba doma okonća blagovremeno, a svakako prije 15. decembra 2003. godine.
Evo, ne, ne, na našem domu. Mi govorimo o našem kolegiju o našem domu. Gospodine Filipoviću i gospodine Genjac. Iz predloga gospodina Genjca, ispalo je nešto 21 što nije jasno gospodinu Filipoviću. Molim ja bih volio da taj dio razjasnimo, da ne bude ovdje nedoumica. Dakle, umjesto, Genjac molim te hajde sad pročitaj to još jednom korigovano, zato što ste se dogovorili ti i Filipović. A čirilicu je Genjac učio, njemu je učitelj bio Crnogorac.
U ovom prijedlogu koji sam ja napisao, molim vas u prijedlogu koji sam napisao, ja nisam naveo u oba doma, bez toga je. Međutim, ova je donekle intervencija gospodina Spasojevića da ne možemo mi prije drugog Doma, ja sam ubacio te riječi. Ja sam saglasan da tekst zaključka bude bez tih riječi, da glasi – dakle, Dom naroda daje u nadležnost Kolegiju da pojedine rokove iz redovne procedure skrati u slućaju potrebe a u cilju da se procedura usvajanja zakona okonča blagovremeno a svakako prije 15. decembra. [[Zajednička diskusija]] Ne, ne molim vas. Zakon o odbrani je direktno
Molim vas da ne bi, nemojte, pazite nemojte da ne bi bilo nejasnoća govorimo samo o Zakonu o odbrani i sve što smo rekli odnosi se na Zakon o odbrani, a kad bude drugi zakoni kad budu, onda ćemo reči to i ponoviti
Upravo tako jer mi ne znamo kako ćemo ove zakone
Ne znam ja kako ćemo glasati o drugim zakonima, da ne preuidiciramo. Dakle, ćuli smo prijedlog Gospodina Genjca. Ko je za takav prijedlog? Hvala vam lijepo. Dakle, ovako od prilike bi ovo bio zaključak. Zakon ide u redovnu proceduru, s tim što predsjedništvo odnosno Kolegij dobiva od ovog parlamenta ovlasti da može skratiti rokove, kako ne bi smo bili razlog za silna kažnjenja koja se mogu ovdje desiti, ako se usaglasi i onaj Dom. Hvala vam lijepo. Nećemo ovaj, molim naredna tačka dnevnog reda je 15. je li tako, 22 Ad. 15. Izjašnjavanje Doma naroda o zahtjevu za razmatranje Prijedloga zakona o izmjenama i dopunama Zakona o ministarstvu i drugim organima uprave Bosne i Hercegovine, po članu 99. Poslovnika Doma naroda E molim vas lijepo, stavljam na raspravu. Hoćemo li usvojiti da se ovaj zakon usvaja po članu 99. Pravilnika doma naroda. Gospodin predsjednik Kluba poslanika srpskog naroda, izvolite. Gospodin Šiljegović.
Hvala, gospodine predsjedniće, po pitanju tačke 15. i 16. izjašnjavanje Doma naroda na zahtjev o Prijedlogu zakona o izmjenama i dopunama Zakona o ministarstvima, kao i slijedećeg Zakona o Savjetu ministara, s obzirom da su vezani za prethodnu tačku dnevnog reda Klub delegata iz reda srpskog naroda, predlaže isti zaključak kao za tačku 14., da ide u redovnoj proceduri i uz ovaj dodatak zaključka da Kolegij može dobiti ovlaštenje da skrati te rokove da ih ispoštujemo. Hvala lijepo.
Ćuli smo gospodina Šiljegovića, hvala lijepo gospodine Šiljegoviću. Imamo li dalje diskusija? Hvala lijepo. Ko je za to, da se zakon usvoji, da zakon raspravljamo čo članu 99. našeg? Ko je protiv? Hvala lijepo. Ko je uzdržan? Hvala lijepo. Dakle, zakon ide u redovnu proceduru. 5 za, 2 suzdržana, ostali protiv. Dakle, zakon ide u redovnu proceduru. Izvolite.
Dakle, radi stenograma predlažemo da zaključak koji smo usvojili u vezi sa prethodnom tačkom ovaj, usvojimo i u vezi sa ovom tačkom dnevnog reda, u cjelosti isti.
Evo gospodin Čengić je predložio da isti zaključak usvojimo kao i za ovaj iz prethodne tačke, dakle kod kao i kod ovog zakona Predlog zakona o odbrani. Ko je za to? Hvala lijepo. Dakle, jednoglasno. 14 odnosno 13 hvala lijepo. 13 je za, dakle jednoglasno, nisam vidio to i dakle 1 suzdržan. 13 je za, 1 suzdržan. Hvala lijepo. 23 Idemo na tačku, na 16. tačku dnevnog reda, Ad.¸16. Izjašnjavanje Doma naroda o zahtjevu za razmatranje Prijedloga zakona o izmjenama i dopunama Zakona o Vijeću ministara Bosne i Hercegovine, član 99. Doma naroda, predlagač Vijeće ministara Prvo, ko je za to, da se ovaj zakon donosi po članu 99. našeg poslovnika? Hvala lijepo. Dakle 5. Ko je protiv? 6,7, protiv je 7. Suzdržan? 3 hvala lijepo. Dakle, zakon ide u redovnu proceduru, ali evo mi smo prethodno, analogija ovaj, donosi rješenje da usvojimo isto kao i kod tačke 14. i 15. znači, molim. Dakle, zaključak isti kao po tačkama 14. i 15. Ko je za? Hvala vam lijepo. 14 je za i 1 suzdržan. Hvala lijepo. 17. tačka dnevnog reda, Ad. 17. Prijedlog izmjena i dopuna budžeta institucija Bosne i Hercegovine i međunarodnih obaveza za 2003.godinu, član 101. i 102. Ovo je dakle, prvo čitanje, i ovdje imamo ministricu finansija kojoj evo dajemo prvoj riječ, i dajemo da nam malo govori o ovom svemu. Molim ne, prvo će ministrica, a onda će Komisija. Komisija se obićno ne slaže sa stavom ministra.
Ja vas pozdravljam, i znaći evo na žalost dosta kasno u ovoj godini je li, Vijeće ministara odnosno Predsjedništvo predlaže izmjene i dopune Zakona o proraćunu budžetu za 2003.godinu. Ja vam neću čitati pojedinaćne stavke iz ovog zakona. Ja ću vam reći par uvodnih rećenica na način. Znači, smatrali smo svi zajedno i vi ste uputili i pismo vezano za to davno, jedan zaključak da je potrebno napraviti rebalans iz raznih razloga. Jedan je bio i taj što je prethodni proračun sastavljen dosta neprecizno u odnosu na nove proračunske korisnike, da je trebalo zadovoljiti zanči koliko je bilo moguće finansijske potrebe novih proračunskih korisnika, odnosno izvršiti neke ispravke koje su bile vezane za postojeće. Jedan od pred uvjeta da bi se uopće mogao napraviti rebalans bio je znači vrlo precizan rad i praćenje utroška sredstava tjekom godine. Mi smo vrlo pažljivo to radili. Svaki smo mjesec izvještavali one koje smo trebali a to je bio MMF i Evropska komisija, to je bilo i Vijeće ministara za 6 mjeseci i Parlament. Znači taj dio smo čitavo vrijeme pratili, i onda smo zapravo uspjeli dokazati da ćemo imati dovoljno svojih sredstava finansijskih, da možemo izfinansirati ovakav promjenjeni proračun za 2003. godinu. 24 U protivnom do ovoga ne bi moglo doći jer se entiteti nisu složili sa našom namjerom da vršimo rebalans na teret njihovih sredstava. Znači nisu bili raspoloženi da više ukontibuiraju i jednu marku za ovaj rebalans. U rebalansu su znači sukladno zahtjevima proračunskih korisnika napravljene pojedinačne izmjene koje su suglašene i mi mislimo da administrativni dio proračuna koji je povećan, vi ste vidjeli ovdje ono što je bitno da se kaže uvijek i vama i javnosti je ono da mi odgovaramo za administrativni dio prorčuna. Onaj dio koji se odnosi na vanjski dug koji bitno uvećava, proračun je znači ono što smo potpisali davno obećali da ćemo uredno vraćati. Mi to uredno i radimo i znači sa 205 miliona mi povećavamo ovaj proračun na 211,9 miliona, i nadamo se da ćemo do kraja godine ovo uspjeti izfinansirati, s tim da još uvijek imamo jednu nedoumicu koja je vezana za drugu tranšu makro finansijske pomoći do kraja godine, što su bitna sredstva. U kojoj će znaći trebati požuriti da ratificiramo jedan sporaum od ona tri. To je Kreditni sporazum i na Parlamentu, a onda imamo još neka dva, tri uvjeta, to moramo brzo završiti da bi i ta sredstva dobili. Znači, sa tim sredstvima, sa prihodima kavi su projecirani do kraja godine, sa ovim ovdje pojedinačnim stavkama, znači bi trebalo evo ovako zatvoriti ovu konstrukciju na 211 miliona sa novom godinom. A onda u i do tada već znati naznake, znači odnosno čak i donijeti proračun za 2004.godinu. Toliko.
Hvala, evo ja bih volio da sad ćujemo Komisiju. A Zorane imaš li ti ovaj, gospodine Spasojeviću izvolite, gospodin Spasojević je predsjednik, ma sve jedno, isto je
Na žalost ja nisam bio na Komisiji ali sam na Predstavničkom domu, pa neke stvari sam uspio da uhvatim kako bi trebalo ovo što kaže ministrica zatvoriti ovaj budžet i da za ovu godinu odnosno završiti ovaj rebalans budžeta koji je zaista potreban mnogim institucijama i nema, ne znam iz kog razloga da je ovoliko se ćekalo. Ja sam na jednoj prethodnoj sjednici zahtjevao da se što hitnije donese, jer je ovo period kad bi trebalo da se vrši prijedlog budžeta, da se donese znači prijedlog budžeta za 2004.godinu. Ovo je vrijeme koje bi od prilike trebalo da sad raspravljamo o tome i nadam se da će ministrica koja je ovdje prisutna i drago mi je da je ovdje i ćuti da požure sa predlogom budžeta za 2004.godinu, da ne bi dolazili u cajtn, i da moramo donositi budžet, kao što smo to do sada morali donositi po hitnom postupku, da nemamo pravo na amandmane, da možemo djelovati znači amandmanski kao poslanici da bi mogli što kvalitetnije donijeti taj budžet za 2004.godinu. Što se tiće ovog rebalansa budžeta, o njemu bi se moglo puno govoriti, međutim na Predstavničkom domu doneseni su amandmani koji će, koji su pokušali da zatvore ovaj rebalans budžeta i ti amandmani su preuzeti na Komisiji našoj i oni ne znam da li ima potrebe da ih ovdje govorimo, ali Komisija je jednoglasno donijela ove amandmane koji su doneseni na Predstavničkom domu i s tim da se ovi amandmani usvoje. I, takav 25 rebalans, takav rebalans budžeta i donese. Novi prijedlog rebalansa je normalno sa ovim amandmanima koje je Komisija predložila. A oni se tiću evo ja ću pročitati pošto tu, pošto je ipak ovo stenogram. Amandman I kod budžetskog korisnika 0101 Parlamentarna skupština BiH kolona 5 rebalans budžeta za 2003.godinu, pod 1 tekući izdaci, umjesto iznosa 5 miliona 544 hiljade KM treba dastoji iznos 5 miliona 888 hiljada 422 KM. Pod 2 redni broj 2 naknade troškova zaposlenih skupštinskih zastupnika ekonomski kod 611 200 umjesto iznosa 1 milion i 288 hiljada KM treba da stoji iznos 1 milion i 632 hiljade 422. Pod 2 program posebne namjene umjesto iznosa 45o hiljada i 600 treba da stoji iznos 550 hiljada i 600. Redni broj 1 Klubovi poslanika parlamentarnih stranaka umjesto iznosa 200 hiljada koje je znači umanjeno proračunom odnosno budžetom koji je bio predložen u prvom mahu, znači ništa se ovdje ne povećava, nego se samo vraća na staro stanje koje je bilo i predloženo u starom budžetu, treba da stoji 300 hiljada. I 3 sveukupno, umjesto iznosa 5 miliona 994 hiljade i 600 treba da stoji iznos 6 miliona 439 hiljada i 022 KM. I pod 2 u tabeli rezervisanja 999 92 kolona 5 rebalansa budžeta za 2003.godinu pod 1 redni broj umjesto iznosa 3 miliona, treba da stoji iznos 2 miliona i 555 hiljada i 570 KM. Ukupan iznos u tabeli 992 kolona 5 umjesto 10 miliona i 44o hiljada 248 KM, treba da stoji iznos 9 miliona i 997 hiljada 826 KM. Prijedlogom amandmana mijenjaju se i odgovarajuće zbirne tabele i strukture rashoda, te mi predlažemo znači u okviru ovog rebalansa budžeta, nije se moglo znači probijati nešto izvan, nego se u okviru ovog budžeta sa jednih stavki skidalo na druge, nadomještalo jer tako je samo moguće i tako Komisija predlaže ovom domu da ovaj amandman usvoji. S tim što ćemo imati kod izvršenje budžeta takođe jedan amandman koji predlažemo da se usvoji. Predlažemo da Komisija predlaže pošto je ovo redovana procedura, da nema potrebe da idemo u prvo čitanje i drugo čitanje, da to sve danas završimo i da danas rebalans budžeta bude gotov, i da sve institucije koje su naslonjene na budžet mogu da računaju da mogu isplatiti svoje obaveze, odnosno da mogu normalno funkcionisati. Hvala vam.
Hvala gospodine predsjedniče Adiministrativne komisije, hoćeš ti, javlja se za riječ gospodin Jukić. 26
Gospodine predsjedatelju, dame i gospodo ja ću vrlo kratko i neću onaj, širiti ovu raspravu svojim dodatnim pitanjima, ali ipak ne mogu ne reći da bi ovo, ovu praksu koja je evo kod nas u Bosni i Hercegovini sedam, osam godina prisutna, a to je da se proračun za godinu slijedeću pravi u tekućoj godini, dakle radimo tek, pa ćak usvajamo negdje do drugog u drugom, trećem mjesecu, pa čak malo i kasnije itd. ćesto puta budemo dovedeni da skoro da radimo ne znam u nekom cajtnutu itd. pa da moramo usvojiti proračun kao što je ovaj usvojen o kom danas razgovaramo o rebalansu, na način da smo ga usvojili bez amandmana itd.pripremilo ga je ono Vijeće iz onog saziva, ali evo šta je tu je. Mislim da bi bilo vrijeme i da je vrijeme već poodavno da Bosna i Hercegovina donese zakon o propraćinu, pa da se onda predvidi, jer tako će u njemu sigurno biti predviđeno kao u svim drugim zemljama u Evropi, ja se nadam i u svijetu, da se u 10.mjesecu a najkasnije u 11. ali svakako do završetka kalendarske godine usvoji prorćun za narednu godinu. Mislim da ćemo i mi doći u tu fazu vrlo brzo i treba na tome raditi što prije. Evo sada ujejdno i poruka i poziv da se pristupi izradi zakona proračunu Bosne i Hercegovine.Konkretno oko ovog rebalansa ja imam nekoliko vrlo ozbiljnih zamjerki. Smatram da je neodgovorno da se na ovaj naćin planira proraćun, a onda još neodgovornije ili jednato toliko neodgovorno rebalans proraćuna. Evo sad ću vas podsjetiti na Parlamentarna skupština Bosne i Hercegovine na točku 3. kapitalni izdaci stoji nula, pa onda kaže nabavka nula, hajde neka, nabavka opreme nula, nabavka osnovnih sredstava nula. Ja smatram da je ovako planiranje neodgovorno. Ja znam da je Bosna i Hercegovina siromašna zemlja, da imamo puno problema finansijske naravi i svakih drugih itd. ali međutim, smatramda ovakvo go doniranje nije odgovorno, jer se ne može raditi posao a da se ne planira nikakav izdatak ili sredstva za ove stavke. Ne znam, zatreba nabavit bilo šta, od nekog najobičnijeg telefonskog aparata, računara ili ne znam ni ja neke intervencije na ovim našim sredstvima, nememo to odakle onaj, namaknuti jer bi kršili zakon kojeg smo sami mi donijeli, pazite. I zšto donositi zakon koji nije realan i nije realno planiran. I zato je moja zamjerka u tom pravcu ide, smatram da se ubuduće ne trebamo dovoditi u poziciju da bi radili da moramo kršiti zakon kojeg smo sami donijeli. I zato mislim, da treba zbilja planirati odgovornije, naravno uokvirit se u one okvire finansijskih sredstava kojima stvarno Bosna i Hercegovina raspolaže. Evo to je moja ovako primjedba, i zbilja bi volio da se ovakve primjedbe više ne trebaju upućivati i da onda možemo raditi po zakonu kog sami usvojimo, njega se držati a ne da ga moramo da bi radili mi sami kršiti. Zahvaljujem.
Gospodin Hasan Čengić, hvala gospodine Jukiću. 27
Gospodine predsjedavajući, pridružujem se dijelu stavova i prijedloga, možda i kritika koje je iznio gospodin Jukić. Želim predložiti slijedeće. Da uz usvajanje ovoga budžeta, usvojimo zaključak da zatražimo od Vijeća ministara da najkasnije do 2.mjeseca iduće godine predloži zakon o budžetu, i drugo da nam pripremi prijedlog budžeta za narednu godinu najkasnije do 12.mjeseca ove godine. I treće, da predložim što je inaće uobićajena procedura ne samo u svijetu, nego i kod nas, da oni koji rade na izradi budžeta, budžet pripremaju u konsultacijama sa budžetskim korisnicima. Dakle, predlažem da Kolegij našeg doma, pripremi svoj prijedlog, da ga usaglasi sa prijedlogom Kolegija Predstavničkog doma i da onada uđe u ozbiljne razgovore sa Vijećem ministara o budđetu za narednu godinu. Možda tako treba da bude, ali svako ko bud malo bolje gledao u ove globalne cifre, vidjeće da na primjer Agencija za Regulatorna agencija za komunikacije, ima u ovom času naime ako prođe ovako predooženi budžet, ima 4,5 miliona maraka na raspolaganju za ovu godinu, a Parlamentarna skupština Bosne i Hercegovine oba doma sa svim zaposlenim 6,5 miliona. Ja ću kazati da ne izgleda jako lijepo, da u ovako lijepoj zgradi imamo situaciju da od četiri postojeća za lift, radi samo jedan lift. To malo ružno djeluje, jer mi ovdje primamo najviše delegacije iz svijeta, koje se pojavljuju a onda ne moežmo efikasno djelovati. Ima puno važnijih stvari od lifta u ovoj zgradi i u ovim našim parlamentarnim aktivnostima, koje trebaju biti rađene još efikasnije, još kvalitetnije, ali i moguća ako budu predviđena sredstva. Dakle, iz tog razloga predlažem da ovaj treći zaključak bude da tražimo od Kolegija doma,dobro Kolegij sa Komisijom zajedno da pripremi prijedlog, prijedlog budžeta za narednu godinu, za naš dom, odnosno u saradnji sa Komisijom i Kolegijem drugog doma ukupan prijedlog i da zajednički onda rada sa Vijećem ministara na tome, da se usaglasi ono što je realno i moguće. Hvala lijepo.
Hvala vam lijepo. Nade izvolite, hvala lijepo.
Gospodo, predsjedavajući, uvažene kolege, dragi gosti, sigurno da ova tema zaslužuje našu pažnju.
Molio bih da se služamo gospodo. 28
I ja bih htio samo da se nastavim na kolega Hasana i ovih prethodnih. Moramo biti realni u procjenjivanju posebno za bnudžet za narednu godinu, i ovdje što se da primjetiti, to je da nemamo jedan izbalansiran pristup svim korisnicima. Budžetskim korisnicima. Ako uzmemo u obzir da ćemo u narednoj godini, zbog toga što ćemo izvršiti izmjene i dopune zakona, stvoriti neke druge korisnike, onda sigurno zaslužuje pažnju da dosadašnje korisnike svrstamo i pogledamo, napravimo inventuru koliko su nam važni, koji je to obim zaposlenih, treba li vršiti redukciju ili prijem novih, vezano za njihov značaj i ulogu koju imaju i funkciju koju vrše u Bosni i Hercegovini, i posebno za nove funkcije koje će se stvoriti. I to sve govori da prva projekcija budžeta za 2004.godinu, bi se trebala naći pred oba doma Prije završetka ove godine, kako ne bi došli u narednoj godini da vršimo rebalans ili nerealne procjene. A, posebno što će biti sigurno restriktivna, i mislim da ima mijesta da se napravi analiza troškova svih budžetskih korisnika, pa i od ove naše Parlamentarne skupštine, evo rekli smo da smo dosta restriktivni, ali dobro je rekao kolega Hasan, Regulatorna agencija je pozamašna u troškovima, a mi ćemo imati u narednom periodu još nekih agancija koje su već u fazi pripreme i druge agencije koje će zaživiti i za koje će trebati izdvajati sredstva i moraćemo razmisliti da li će se oni finansirati iz budžeta, ili će oni ostvarivati svoj prihod. Toliko i hvala vam.
Hvala gospodine Nade, ovaj stavljam dalje, javlja li se ko za diskusiju, ili ćemo glasati o tome da prihvatamo prijedlog izmjene i dopune budžeta institucija i međunarodnih obaveza Bosne i Hercegovine uz amandmane i na identičnim zaključcima koje je imao Predstavnički dom. Ko je za? Ovo je prvo čitanje. 14 je za. Ko je dakle, suzdržan? Znači sad ćemo kazati da je ko Gospodin Genjac uzdržan, dobro hvala izvini Halide molim te. Evo prelazimo na drugo čitanje. Ko se javlja za raspravu? Ko je za to, da usvojimo budžet? Uz normalno, uz primjedbe koje su iznesene. Ko je za ? u amandmane i amandmane je li, u istom zaključku kao što je i Predstavnički dom. Ko je za? Ima li ne ko suzdržan? Jedan suzdržan, i dakle, 13 za, 1 suzdržan. Hvala lijepo. 29 Ministrice čestitam, nismo vas puno namučili. To ćemo gledati u narednom periodu da uradimo. Ako normalno, nedonesete ovaj predlog, na vrijeme budžeta, na vrijeme ne ponudite prijedlog budžeta na vrijeme. Dakle, molim vas evo sad ćemo po redu. Jedan od tih zaključaka bi se mogao formulirati, bio je takav, da Administrativna komisija našeg doma, u suradnji sa Predsjedništvom Doma, donese predlog budžeta učestvuje u pripremanju budžeta za 2004.godinu, i da to sve završi u toku do decembra ove godine. Ko je za takav predlog? Svi, hvala lijepo slažemo se, dakle jednoglasno, nema niko protiv, nema niko suzdržan. Drugi predlog je bio, da Vijeće ministara, ministrice, da Vijeće ministara pripremi zakon o budžetu do februara 2004.godine i da ga da u proceduru. Koje za takav zakon, predlog pardon, zaključak? Hvala lijepo. Jednoglasno.
I treće je bilo da Vijeće ministara pripremi prijedlog budžeta za 2004.godinu
A da i treći zaključak gospodo iz finansija, treći zaključak je da Vijeće ministara pripremi predlog budžeta za iduću godinu do u decembru ove godine. Ko je za? Jednoglasno, hvala lijepo. Molim vas, ovdje ja ćelim reči, dobro gospodin Genjac je suzdržan, izvini Halide molimte, Halide ne, ne ja znate šta se dešava, Halide ja moram ovdje reći jednu stvar. Dešava se, bila je halo Halide bila je obaveza Ministarstva i Vijeća ministara da 60 dana po usvajanju budžeta donese rebalans, pa nikad to nije uradila, evo tek danas. Prema tome, ovaj, dobro je utvrditi obaveze. Hvala lijepo. 18.tačka dnevnog reda Ad. 18. Zakon o izmjenama i dopunama Zakona o izvršenju budžeta institucija Bosne i Hercegovine međunarodnih obaveza Bosne i Hercegovine za 2003.godinu, član 101 i 102. Izvolite, otvaramo raspravu, 30
Pošto je zakonska obaveza kad se budžet donese, da se donese i Zakon o izvršenju budžeta. A pošto smo mi donijeli rebalans budžeta moramo donijeti Zakon o izvršenju rebalansa budžeta, tako da je nama ovo jedna zakonska obaveza uz to što je Komisija također preuzela od Predstavničkog doma jedan amandman, a on glasi: u članu 2. Prijedlog zakona izmjena i dopuna Zakona o izvršenju budžeta institucija BiH i međunarodnih obaveza za 2003.godinu, iznos od 10 miliona 442 hiljade 248 KM, mijenja se i glasi: 9 miliona 997 hiljada 826 KM, znači smanjuje se jedan dio koji je jedan mali dio oko 500 hiljada, te ga Komisija predlaže ovom domu takođe da se ovaj zakon o izvršenju rebalansa budžeta koji smo malo prije donijeli takoder donese i u prvom i u drugom čitanju, da bi mogla normalno funkcionisati sve ustanove koje su naslonjene na budžet. Hvala.
Hvala lijepo, otvaram dakle ko se javlja za riječ? Dalje, hvala predsjedniče, niko. Ko je da se vodi rasprava o članovima zakona, molim ministrice imate li vi potrebu da se javite za riječ? Dakle, ko je za to, da usvojimo ovo u prvom čitanju? Jednoglasno, hvala lijepo. Predlažem da obavimo raspravu i u drugom čitanju. Stavljam na raspravu zakon. Nema dakle, rasprave sa amandmanom normalno. Ko je za usvajanje zakona? Jednoglasno, hvala lijepo. Dakle, 19.tačka dnevnog, s nulom ste nas pobijedili, nije 0:0 nego je 1:0. 19.tačka dnevnog reda je, Ad. 19. Prijedlog zakona o vazduhoplovstvu Bosne i Hercegovine, drugo čitanje, predlagač Vijeće ministara, Vazduhoplovstvo Ima li ovdje iz Vijeća ministara neko, gospodine ali hoće li prvo predlagač ili ćeš ti? Izvolite gospodine Hasane Čengiću.
Gospodine predsjedavajući, uvažene kolege, dakle mi smo se već izjašnjavali o ovom zakonu u prvom čitanju. Zakon je prošao kompletnu proceduru. Bio je razmatran na sjednici Komisije za vanjsku trgovinsku politiku 02.09. prvi put. Ustavno-pravna komisija 09.09. zaključila da je prijedlog podnešen od ovlaštenog predlagača, da je u skladu sa Ustavom, podnijet je određeni broj odnosno precizno šest amandmana, dva 31 doktora Vinka Radovanovića, četiri sam podnio ja. Amandmani su razmatrani zajedno sa zakonom i Komisija je jednoglasno usvojila sve amandmane, i Komisija smatra da ovaj zakon treba podržati tekst, koji je ovdje danas predložen. I smatra da je zakon onakav kakav je danas predložen važan doprinos daljem ureživanju ovog važnog područja. Da je moderan u skladu je sa evropskim standardima i da će svakako omogućiti ne samo efikasnije zakonsko reguliranje nego i efikasnije djelovanje institucija koje će biti obavezne da primjenjuju ovaj zakon, a time će Bosna i Hercegovina zapravo učiniti još jedan važen korak u reguliranju pitanja zračnog transporta. Iz svih rećenih razloga i kao predlagač amandmana i kao predsjednik Komisije predlažem da se zakon usvoji u tekstu kako nam je dostavljen poslije prvog čitanja, hvala.
Hvala lijepo. Javlja li se još neko za diskusiju? O čem, ja moram reći da se je ovaj, Predstavnički dom Hasane usvojio ovo dakle. Dakle, odlično glasamo li o zakonu, usvajamo li ovakav zakon sa ovakvim amandmanima? Ko je za? Hvala lijepo Jednoglasno. Dakle, pošto smo usvojili zakon koji se razlikuje od zakona koga je usvojio Predstavnički dom, mislim nužno je predložiti Komisiju za usaglašavanje i ja molim ovaj, ja bih zamolio predstavnike klubova da nam predlože člana svako iz svog kluba po jednog člana u Komisiju, i da imamo Komisiju za usaglašavanje. Hvala lijepo. Izvolite.
Klub srpskih delegata predlaže gospodina doktora Vinka Radovanovića, pošto je i član ove komisije, radio oko ovih amandmana, u Komisiju za usaglašavanje teksta zakona.
To je ne trebamo se, hajde izvolite.
Klub bošnjaka predlaže gospodina Hasana Čengića kao člana Komisije.
Dakle, čuli smo gospodina Hasana Čengića, evo predstavnik hrvatskog naroda.
Ispred hrvatskog Kluba gospodin tomislav Limov. 32
Evo čuli smo i predloge Komisije. Ko je za ove predloge, za ove predldoge Komisiju u sastavu Radovanović, Čengić, Limov? Ko je za? Dakle, jednoglasno. Hvalalvam kolege. Mi smo to dobro uradili. Imamo 20.tačku dnevnog reda, jesmo li se umorili. Pitam samo, pitam samo. 20.tačka dnevnog reda je, Ad. 20. Prijedlog zakona o sudskim taksama u postupku pred Sudom Bosne i Hercegovine, drugo čitanje, predlagač Vijeće ministara Imate li, dobili ste izvještaj ovaj, nedležne komisije je li, imate izvještaj. Ima li potrebe da predstavnik nadležne komisije govori o ovome? Nema. Amandmana na prijedlog ovog zakona dakle, nije bilo. Predlažem da glasamo o zakonu. Ko je za zakon o sudskim taksama u postupku pred Sudom Bosne i Hercegovine? Ko je za? Dakle, jednoglasno. Hvala lijepo. Hvala kolege baš smo efikasni. Tačka 21. Ad. 21. Davanje saglasnosti na ratifikaciju konvencija o priznavanju kavalifikacija koje se odnose na visoko obrazovanje u evropskoj regiji, predlagač Predsjedništvo Bosne i hercegovine Nadležna komisija izvolite.
Uvažene dame, i gospodo, ja bih zamolio Kolegij da prihvati jednu sugestiju, budući ćemo se izjašnjavati pojedinačno o svakoj ovoj odluci, da ja u paketu iznesem izvješće za točku 21. sve su redom, 22., 23., 24. i 25. Ako prihvaćate, onda bih rekao za sve ove točke koje sam spomenuo da ne čitam nazive svih ovih dokumenata, da je ovo razmatrala Ustavno-pravna komisija i preporuća ovome domu da dadne suglasnost na ratificiranje ovih akata.
Hvala Filipoviću, vrlo efikasno, ja moram reći da je i Predstavnički dom usvojio ove, da je i Predstavnički dom dao saglasnosti i ima li ipak neko da se javlja za diskusiju poslije ovako odličnog izlaganja predsjednika Komisije. 33 Ko je za ratifikaciju, da se ratifikuje? Hvala vam lijepo. Dakle, jednoglasno. Imamo tačku 22. Ad. 22. Davanje saglasnosti za ratifikaciju Sporazuma između Vijeća ministara Bosne i Hercegovine i Vijeća ministara Republike Albanije o saradnji u oblasti obrazovanja i nauke Otprilike smo čuli, ne otprilike, nego smo zaista tačno čuli predsjednika Komisije. Ovo je isto verificiro ovaj Predstavnički dom i Ko je zato da verificiramo ovo? Hvala vam lijepo. Dakle jednoglasno. Imamo tačku 23. Ko je za davanje saglasnosti, a pardon Ad. 23. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Republike Grčke o saradnji u oblasti kulture, obrazovanja i nauke Pod istim uslovima na isti način. Ko je zato da damo saglasnost na verifikaciju? Hvala vam lijepo. Jednoglasno 24. tačka dnevnog reda Ad. 24. Davanje saglasnosti za ratifikaciju Sporazuma između Vijeća ministara Bosne i Hercegovine i Vlade Republike Bugarske o saradnji u oblasti obrazovanje, nauke i kulture Pod istim uvjetima na isti način. Ko je zato da damo saglasnost na ratifikaciju? Jednoglasno. Hvala. Jednoglasno data saglasnost. 25. tačka dnevnog reda Ad. 25. Davanje saglasnosti za ratifikaciju Sporazuma o kulturnoj, naučnoj i tehničkoj saradnji između Vijeća ministara Bosne i Hercegovine i Vlade Republike Francuske Pod istim uslovima, na isti način. 34 Ko je za? Hvala lijepo. Dakle opet jednoglasno. Imamo tačku 26. Ad. 26. Davanje saglasnosti za ratifikaciju Ugovora između Vijeća ministara Bosne i Hercegovine i Vlade Republike Hrvatske o naučnoj i tehnološkoj saradnji Izvještaj nadležne komisije. Čengić.
Gospodine predsjedavajući, uvažene kolege, Komisija za vanjsku i trgovinsku politiku na svojoj sjednici od 21. oktobra ove godine razmatrala je ovo pitanje, dakle davanja saglasnosti na Ugovor između Vijeća ministara Bosne i Hercegovine i Vlade Republike Hrvatske o naučno tehničkoj saradnji i predložila je ovom domu da prihvati ovaj ugovor. Razlozi su jednostavni i jasni. Radi se o tome da se o tome da ćemo ovim ugovorom još brže unaprijediti naučnu i tehnološku saradnju između naše dvije zemlje koje su inače kompatibilne a možemo slobodno kazati da je Republika Hrvatska o nekim od ovih pitanja prednjaći pa možemo imati još veći interes. Ako dopustite, ja bih išao i sa drugim tačkama, 26., 7., 8., do 30. o svim ovim pitanjima se izjašnjavala naša komisija. Dakle razmatrali smo Ugovor između Vijeća ministara Bosne i Hercegovine i Vladi Hrvatske o kulturnoj, obrazovnoj i sportskoj saradnji. Mi zapravo već imamo dosta toga, ali ovaj ugovor će samo olakšati sve ove aktivnosti i saradnju u kulturnoj, obrazovnoj i u kulturi, obazovanju i sportu. Natječemo se, nekada gubimo, nekada dobivamo, ali ugovor je potreban i predlažemo da se ovom visokom domu da ga prihvati. Treće, razmatrali smo i pitanje Sporazuma između Vijeća ministara Bosne i Hercegovine i Nizozemske o međunarodnom cestovnom prijevozu. Smatramo da je ovo potrebno da bismo olakšali transport roba između dvije zemlje, ali svakako olakšali i prijevoznicima da rade svoj posao i predlažem ovom domu da prihvati ovaj sporazum. Predlažemo također kao Komisija da se osnovni Sporazum o saradnji između Bosne i Hercegovine i Kraljevine Španije prihvati. Mi smo već imali jedan načelni generalni sporazum sa Kraljevinom Španijom. Ovo je osnovni sporazum koji je na liniji daljeg unapređenja odnosa dvije zemlje. I konačno zadnje, predlažem ovom domu da prihvati Sporazum o trgovinsko privrednim odnosima između Bosne i Hercegovine i Vlade Republike Mađarske koja nam je dakle Mađarska je susjedna zemlja, razvijenija od nas. Iduće godine postaje članica EU ili Evropske zajednice i samtramo da je potrebno da ovim sporazumom 35 olakšamo našu, odnosno otkažemo ovaj sporazum zato što oni imaju obaveze prema upravo tom pridruživanju EU. Ne mogu ispoštovati dok ne ukinu ovaj, a prava koja mi imamo će biti zapravo sadržana u njihovim obavezama kroz Evropsku zajednicu. Predlažemo dakle da se svi ovi sporazumi na ovom domu prihvate. Hvala.
Hvala gospodine Čengiću. Hvala i Komisiji. Evo čuli smo ova izlaganja pa ćemo isto tako ovim redom. Ja mislim, Predstavnički dom je također dao saglasnosti na sve ove sporazume i mislim da, evo tu moramo konstatovati i moramo ovo reći, jednostavno jer treba da stoji to u stenogramu. Dakle idemo. Ima li potrebe za raspravom poslije ovakvog izjašnjavanja predsjednika Komisije? Nema. Ko je zato da se usvoji, da saglasnost na ratifikaciju Ugovora između Vijeća ministara Bosne i Hercegovine i Vlade Republike Hrvatske o naučno i tehnološkoj saradnji? Ko je za? Hvala lijepo. Dakle jednoglasno. Po istom rezonu idemo davanje saglasnost, naime 27. tačka Ad. 27. Davanje saglasnosti Ugovora između Vijeća ministara Bosne i Hercegovine i Vlade Republike Hvatske o kulturno obrazovnoj i sportskoj suradnji Ko je za davanje saglasnosti na ratifikaciju Ugovora? Jednoglasno dakle. Hvala lijepo. 28. tačka dnevnog reda Ad. 28. Davanje saglasnosti za ratifikaciju Sporazuma između Bosne i Hercegovine i Nizozemske o međunarodnom drumskom prevozu Dakle čuli smo i Komisiju. Ko je za davanje saglasnosti za ratifikaciju ovakvog sporazuma? Jednoglasno. Hvala vam lijepo. 29. tačka je Ad. 29. Davanje saglasnosti za ratifikaciju Osnovnog sporazuma o saradnji između Bosne i Hercegovine i Kraljevine Španije Ko je zato da ovaj dom da saglasnost za ratifikaciju? Hvala. Vi ste svog otjerali, a sad . Dakle jednoglasno smo usvojili ovaj sporazum. 36 30. tačka dnevnog reda Ad. 30. Davanje saglasnosti za otkazivanje Bilateralnog sporazuma o trgovinsko i privrednim odnosima između Bosne i Hercegovine i Vlade Republike Mađarske Evo čuli ste Komisiju da Republika Mađarska mora zbog svog ulaska u EU promjeniti malo taj sporazum. Ko je za davanje saglasnosti za otkaz? Hvala lijepo. E, 31. tačka 31. Ad. 31. Davanje saglasnosti za ratifikaciju Sporazuma između Vijeća ministara Bosne i Hercegovine i Švicarskog saveznog vijeća o tehničkoj ekonomsko finansijskoj i humanitarnoj suradnji - predlagač Predsjedništvo BiH Komisija. Ima li ovdje Komisija. Dedera Zoki.
Komisija za finansijske i administrativne poslove Doma naroda je na svojoj sjednici 10. održanoj 28. 10.
Molim vas da se čujemo. Halo kolege.
razmatrala Prijedlog odluke o ratifikaciji
Zorane molim te. Idemo dosta brzo i ja razumijem da smo se malo i umorili, ali nemojmo izgubiti strpljenje da ovo završimo. Prvi uvjet da ne umreš mlad.
Dakle Komisija je na svojoj sjednici koju je održala 28.10. razmatrala ovaj prijedlog sporazuma između Vijeća ministara i Švajcarskog saveznog vijeća o tehničkoj ekonomskoj i finansijskoj i humanitarnoj saradnji i smatramo da je vrlo bitno da mi sa zemljama koje su izuzetno razvijene, a Švajcarska spada u te zemlje da se snjima vežemo i što se tiče tehničke, a posebno ekonomske i finansijske i humanitarne, jer oni nam mogu i u ekonomskom, a i humanitarnom dijelu puno pomoći i da je ovaj sporazum bitan te ga predlažemo da se on usvoji. 37 Pošto sam ovdje izašao ja ću reći i ovu narednu tačku – Prijedlog odluke o ratifikaciju Sporazumu između BiH i Republike Moldavije o unapređenju i recipročnoj zaštiti investicija. Posebno mi je drago što uvijek govorim to o recipročnoj zaštiti, ali samo izgleda da mi uspijevamo recipročnu zaštitu sa zemljama koje su na nivou našeg razvoja i niže od nas. A sve zemlje koje su razvijenije od nas, one ne dozvoljavaju ovu recipročnu, nego nas one traže da potpisujemo sporazum snjima onako kako to one zahtjevaju, a mislim da ćemo i mi ako bogda jednog dana doći na taj stadijum da i mi nekada nekome stavimo ovu primjedbu, da kažemo da moramo recipročno, ali u odnosu samo na nas. Hvala vam.
Hvala gospodine Spasojeviću. Evo čuli smo izlaganje predsjednika Komisije. Moram, odnosno i želim napomenuti da je Predstavnički dom dao saglasnosti na ove sporazume, pa predlažem da i mi glasamo. Ko je zato da damo saglasnost za ratifikaciju Sporazuma između Vijeća ministara Bosne i Hercegovine i Švicarskog saveza? Dakle jednoglasno. Hvala vam lijepo. Druga 23., uh pardon 32. Ad. 32. Davanje saglasnosti za ratifikaciju Sporazuma između Bosne i Hercegovine i Republike Moldavije o unapređenju i recipročnoj zaštiti investicija Ko je za? Hvala vam lijepo. Dakle jednoglasno. I 33. tačka dnevnog reda Ad. 33. Izvještaj Vijeća ministara u vezi sa inicijativama Šta nije. Oprostite molim vas. Hajde da idemo onda ovako. Ja da napravimo pauzu pa da ljudi ovo pogledaju. Ad. 33. Izvještaj Vijeća ministara u vezi sa inicijativom i donošenjem aktivnosti u izgradnji auto puta Koridor V-c Imamo li taj izvještaj Vijeća ministara? Ne, mislim da nećemo skinuti, ali mogli bi napraviti jedan zaključak. Ja predlažem da Vijeće naroda. Koga će. Nećemo skinuti sa dnevnog reda. Ja, dakle slažemo se da ovu tačku dnevnog reda, zbog toga što nije došao predstavnik Vijeća ministara diskutujemo iza pauze. Da je pomjerimo. 38 Hvala lijepo. I to je dobro rješenje. Informacija o iseljeništvu Ministarstva za ljudska prava i izbjeglice Izvještaj nadležne komisije. Imamo li izvještaj Komisije? Nemamo. Imamo li izvještača iz Vijeća ministara? Imamo li, ne znam Ustavno-pravna, valjda ima neka komisija? Imamo li nekoga ispred Vijeća ministara? Nemamo. Pa eto nema. Informacija o realizaciji Projekta CIPS __________ Čekaj hoćemo li skinuti ovo. Šta ćemo? Pa ja bih volio da i ovo pomjerimo, da damo ljudima, molim vas, da damo ljudima šansu da ovo usvojimo da završimo posao. Dakle, sekretar molim da obavijesti gospodu iz Vijeća ministara da su njihove tačke, odnosno informacije na redu i da dođu da. Pa dobro. Imamo ovu informaciju o realizaciji Projekta CIPS 35. tačku dnevnog reda. Imamo projekat CIPS informaciju. Hoćemo li i ovo iza pauze. I 36.tačka Ad. 36. Izvještaj o radu Izborne komisije Bosne i Hercegovine sa sprovođenjem opštih izbora 2002. godini u Bosni i Hercegovini Imamo li izvještaj, imamo li izvjestioca? Imamo li predlagatelja?
Poštovane dame i gospodo, ako dopustite da kažem samo dvije tri rečenice. Ustavno-pravna komisija je razmatrala ovaj materijal dostavljen od i izvješće za proveden opće izbore. Prihvatila ga kao takvoga uz jednu primjedbu da je ipak odveć rek preko godinu dana za izradu izvješća o provedenim izborima, jer mi već kucamo na vrata sljedećih lokalnih izbora. Pa da se to ubuduće samo ne bi dogodilo da nam tako dugo traje pisanje tog izvješća koje bi trebalo ipak doći bar jedno pola godine prije pred Parlamentaranu skupštinu. Hvala lijepo.
Hvala lijepo. Evo ima li još? Čuli smo Komisiju. Imamo li diskutanata. Izvolite gospodine Radovanoviću. 39
Molim vas, ja bih samo jedno pitanje. Sobzirom da smo prethodnih četiri-pet tačaka skinuli zato što nije bilo izvjestioca, ja ne znam po kom principu sada raspravljamo o ovoj tački.
Ovo govorimo jer imamo Komisiju koja je to pregledala,pročitala.
Komisija nije izvjestilac, po ovoj tački Komisija nije izvjestilac.
Bili su ovdje i naljutili se. Da. Dobro. Izvini. Ja, evo ja stavljam, bez obzira na primjedbu gospodina Radovanovića, ja stavljam ovo na glasanje uz. Izvolite. Evo, evo, ja se izvinjavam. Gospodin Jukić je tražio riječ.
Smatram da, najprije ovo što je rekao predsjednik Komisije, nadležne, gospodin Filipović stoji i svi se slažemo. Ja mislim da je Izborna komisija uradila to ...To su potvrdili i neki i strani i domaći itd. Međutim smatram da je ovoliko kašnjenje izvješća za mene neobjašnjivo i ne znam zašto to. Međutim, šta je još važnije, ja mislim da je ovo bila prilika da malo porazgovaramo odnosno postavimo pitanje Izbornoj komisiji o tijeku priprema za predstojeće lokalne izbore, jer da ne stavljamo posebnu točku itd. bila je prilika o tome porazgovarati. Znamo da ima problema, bar sam ja čuo da ih ima i vjerujem da ih ima u ...sredstava za provedbu ovih izbora i bilo bi interesantno čuti koje su to projekcije ovih troškova i kolika je vjerovatnost i na koji način osigurati sredstva za provedbu ovih lokalnih izbora koji slijede otprilike za godinu dana i nešto manje manje. I zato mislim da bi bilo dobro da možda dodatno konsultiramo Izbornu komisiju i da se pojavi ovdje predstavnik Izborne komisije. On nam može odgovoriti na ova pitanja i ja očekujem i neka druga pitanja, a da možda evo utvrdite predsjedatelju jednu stanku ili pauzu, ne znam ni ja u kom trajanju i da možemo u međuvremenu pozvati sve ove koji bi trebali informirati nas, jer biće pitanja sigurno. Mislim da je bolje da postavimo pitanja i po onim prethodnim točkama onome na koji se odnose vezano za voa izvješća, a da ne postavljamo to kao zastupnička pitanja, pa onda čekamo odgovor itd. Mislim da je efektnije i svrsishodnije da odmah imamo ovdje ove dakle ovlaštene mimo ovih institucija koji su podnosili ova izvješća i iz prethodnih točaka. 40 Znači ponoviću, predlažem da o ovom razgovaramo nakon pauze, a da u međuvremenu kontakritamo sve ove koji su trebali ovdje biti i koji su podnjeli ova izvješća o kojima mi sada trebamo raspravljati.
Gospodine Genjac. Hvala lijepo. Hvala.
Ja ću pokušati u svojoj diskusiji uvažiti činjenice da mi ovdje nemamo predlagača, da imamo pred sobom izvještaje, dan nam je potrebna rasprava o pripremi općih izbora i mislim da bi u ovim okvirima mogli pronaći neko rješenje. Prije svega, izvještaj o radu Izborne komisije na provedbi općih izbora 2002. godine smatram veoma važnihm i rekao bih ...u smislu što je na jednom mjestu sakupljeno sve ono što je relevantno na provedbi izbora... [[ne razumije se]] I tako dalje i tako dalje. Ja ne bih oduzimao vrijeme daljim konretnim detaljima o ovom izvještaju govorio, ali mislim da bi mogli, uvažavajući ovo što je kolega Jukić govorio, mislim da bi ovu raspravu mogli, imajući u vidu i današnji raspored i termine itd. završiti sljedećim zaključkom. Da mi ovaj izvještaj primamo k znanju, ali da na jednoj od budućih sjednica stavimo tačku dnevnog reda – Informacija o pripremi za općinske izbore i u toj raspravi da koristimo ove podatke jer izbori su izbori znate. Registracija birača, sve su to slične teme i mislim da nam ovo može kao podloga da se dobro pripremimo za raspravu o pripremi općinskih izbora koristiti. Pa ako se slažemo, mislim da bi ovaj zaključak mogao – da primamo k znanju ovaj izvještaj, a Kolegiju dajemo u obavezu da u saradnji sa Izbornom komisijom na narednoj sjednici stavi tačku dnevnog reda Izvještaj o prirpemi za općinske izbore i da se svi pripremimo. Hvala vam.
Hvala lijepo. Hvala gospodine Genjac. Jel se još javlja? Gospodin Filipović.
Uvažene kolege zastupnici, osjećam potrebu reći par riječi i prikloniti se ideji kako smo to učinili i za druge točke i pomjerili raspravu nakon stanke da to učinimo i u ovom slučaju, jer to i traži jedan... Ali drugo sam nešto htio reći uz ovo da su u tijeku pripreme na izmjenama i dopunama Izbornog zakona Bosne i Hercegovine, da je prolongirano povjerenstvo ili komisija u kojoj sjedimo gospodin Genjac i ja ispred Doma i mi smo imali nekoliko sastanaka... 41 [[ne razumije se]] Radna grupa je to praktično za pripreme izmjena i dopuna Izbornoga zakona i pod, ne znam koliko je točno članova, ali mislim da tu ima predstavnik i jednog doma i drugog doma i Vijeća ministara i same Izborne komisije i drugih stručnih, naučnih itd. osoba upućen je jedan dopis ispred ove radne grupe Parlamentu Bosne i Hercegovine i jednom i drugom domu, zastupnicima da i ostavljen je nakakav rok 15 dana da svi oni koji misle da taj tekst Izbornog zakona treba popraviti, novirati u bilo kom smislu da to dostave, ta svoja razmišljanja radnoj grupi. Formirana je unutar radne grupe i jedan ekspretna skupina koja će raditi na uobličavanju svih tih inicijativa koja dođu u tu radnu grupu za izmjene i dopune Izbornog zakona, pa ako to nije uručeno svakom od zastupnika, a taj dopis je došao u jedan i u drugi dom. Dobro bi bilo nakon stanke da takav akt dođe na stol pred svakog zastupnika i ostajem pri tome maloprije sam rekao, priklanjam se prijedlogu za raspravu o ovom izvješću Izborne komisije. Je on zakasnio. Ako ima nekakvih pitanja i u odnosu na ovu okolnost tijeka koji teče, izmjena Izbornog zakona da to učinimo nakon stanke. Hvala.
Hvala vam. Javlja li se još neko za riječ? Dakle evo svi se slažemo da vidimo glasaćemo o tome da li se slažemo jer je bilo različitih predloga jel. Da li se slažemo da ova tačka dnevnog reda ide poslije pauze? Ko je zato da tačka dnevnog reda ide poslije pauze? Hvala lijepo. Dakle ko je protiv? Ko je suzdržan? Jedan protiv, jedan suzdržan. Hvala lijepo. Imamo sada 37 tačku Ad. 37. Rezolucija Tomislava Limova kupujmo domaće Dobili ste rezoluciju delegata Tomislava Limova. Na osnovu člana 114. Poslovnika Doma naroda Dom može odlučiti da rezolucija prvo razmatra nadležna komisija, pa tek onda Dom, ali možemo i diskutovati bez odluke nadležne komisije. Dakle, ko je zato da raspravljamo ovu rezoluciju odmah? Hvala lijepo. To je bilo potrebno po mom mišljenju. Gospodine Tomislave Limove izvolite, imate riječ. 42
Uvaženi gospodine predsjedatelju, gospodo dopredsjedatelji, kolege izaslanici, dame i gospodo, predstavnici stručnih službi, predstavnici javnog informiranja, prije svega ja se nadam da će ova rezolucija biti naša, a ne dakle moja, samo je formalno za danas točka dnevnog reda ovako formulirana. Naime, mi smo danas u prigodi realizirati svoj vlastiti zaključak koji smo jednoglasno donjeli na sjednici Doma naroda održanoj u svibnju ove godine. Ja sam na prošloj sjednici rekao da ću dostaviti prijedlog teksta ove rezolucije. To sam učinio i nadam se da nemam potrebe prepričavati sam sadržaj u uvodnom izlaganju, ali ipak cijenim da treba reći par riječi. Naime, ne treba nažalost previše opterećivati činjenica, mada ima razloga i za zabrinutost da se uvjerimo u dramatično loše stanje ili bolje reći ekonomske pokazatelje u pogledu naše razmjene sa svijetom. Nedavno su izneseni i egzaktni podaci koji govore o tome da mi praktično kroz izvoz pokrivamo svega 1/3, neki kažu ¼ našega uvoza. Vjerujem da će Bosna i Hercegovina ove godine samo po pitanju uvoza poljoprivrednih proizvoda doći do uvoza otprilike milijardu dolara. S druge strane, zbog niza neriješenih pitanja vezanih za stimuliranje poljoprivrednih proizvođača imamo već godinama ogromne zemljišne površine koje leže neobrađene kao naš neiskorišteni potencijal. I sa ovako malo obrađenih površina, veliki broj naših proizvoda propada. Meni nije poznato, barem u našem okruženju niti jedna država koja na različite načine, istini za volju daleko učinkovitije nego mi ne štiti svoj domaći proizvod. Unašitavanjem vlastite proizvodnje mi smo vrlo u bliskoj budućnosti osuđeni na bez perspektivnost i sve teži život. i lazici za političku ekonomiju znaju da bez proizvodnje nema opstanka društva niti prosperitetne države. Svi smo mi manje više svjedoci da se kod nas iz najrazličtijih razloga neizdrživo dugo izgrađuje jedna nezdrava klima koja proizvodi svijest kod znatnog dijela naših građana kako je tobože tuđe bolje i kvalitetnije. Ne samo da tuđe nije bolje, nego je prečesto upravo obrnuto. Ali je činjenica da mi prihvatajući svijest i praksu toleriziranja tuđeg proizvoda i tuđe usluge izravno i neizravno radimo u korist vlastite štete. To je sigurna formula naše propasti. Dakle ćemo pasivno i aktivno doprinositi svome neovisnom približavanju eknomskom ponoru. Svi mi možemo učiniti više za sebe, prije svega kao potrošači. Nema tu velike mudrosti. Rješenje je jednostavno, poštujmo svoje, pomozimo sebi, kupujmo naše. I samo tako, i samo tada bit će nam bolje.Onda nam je svima zajednički interes, jer se kupovina domaćih proizvoda višestruko isplati. Zar treba nekoga uvjeravati da je niz naših proizvoda zdraviji, prirodniji i kvalitetniji od stranih. Kupovinom domaćih proizvoda i korištenje domaćih usluga, mi dajemo potporu našoj proizvodnji, pomažemo zadržavanje postojećih i stvaramo uvjete za otvaranje novih radnih mijesta, omogućavamo zapošljavanje naših ljudi i vraćamo vjeru u sebe i u svoje. Zašto drugi oko nas svoj patriotizam mogu pokazivati kupovinom svojih proizvoda, a mi za svoj novac kupovinom tih njihovih proizvoda umjesto sebi, ipak pomažemo njima. Ovom rezolucijom mi pozivamo sve građane, gospodarske subjekte, općinske, županijske, entitetske, državne i sve druge institucije da kupuju domaće 43 proizvode i koriste domaće usluge, te da na taj način trajno daju potporu domaćoj proizvodnji i gospodarstvu Bosne i Hercegovine s ciljem stvaranja ambijenta za ravnopravniju poziciju naših proizvođača na tržištu, otvaranja novih radnih mijesta, i na temelju rada ostvarivanja željenog, povećavanja životnog standarda djelatnika i drugih socijalnih kategorija građana Bosne i Hercegovine. Takav naš pristup ne treba biti kampanja ovoga i ni jednoga trenutka. To treba biti naš trajan odnos prema onome što je naše. To je pored ostalog i naš način naše borbe za vlastiti dignitet. Mi ovim pristupom neograničavamo strane proizvođaće da se sa svojim proizvodima nalaze na našem tržištu. Ne pada nam na pamet da se zalažemo za bilo kakvo zatvaranje tržišta, ali nitko nema pravo da nam zamjeri što volimo, kupujemo, trošimo i koristimo svoje. Neka donošenje ove rezolucije bude jasan signal svima prije svega nositeljima izvršnih i zakonodavnih dužnosti da pripremaju moguće donošenje takvih propisa, kojima će se permanentno i učinkovitije nego do sada stvarati uvjeti za organiziranu zaštitu i razvitak naše domaće proizvodnje. Uopće ne sumnjam u dobru volju uvažene kolege, izaslanici da i svi vi osobno ćete dati doprinos uspjehu sveukupne aktivnosti koju ćemo na svakom pedlju naše države Bosne i Hercegovine voditi u pogledu implementiranja opredjeljenja koja jasno izviru iz teksta ove rezolucije. Vas, gospodine predsjedatelju, molim da formuliranjem zaključka nakon usvajanja rezolucije omogućite da se isto dostavi i Zastupničkom domu Parlamentarne skupštine Bosne i Hercegovine, da i taj Dom svojom podrškom osnaži sveukupnu aktivnost. Uz to, predlažem, da se na odgovarajući naćin ova rezolucija dostavi institucijama našeg sustava na svim razinama organiziranja, kako bi svako u svom domenu našao i utvrdio vlastite zadatke na ovom planu. Molim isto tako cjenjene predstavnike sredstava javnog informiranja da i oni u okviru svojih respektabilnih mogućnosti pomognu oživotvorenje sadržaja predmeta rezolucije. Hvala.
Hvala gospodine Limov. Evo mi smo ćuli ovu rezoluciju i malo je li, osvrta na rezoluciju i apela na poslanike i javnost i na društvenu zajednicu cjelokupnu od strane gospodina Limova. Evo ja sad stavljam na raspravu i rezoluciju je li, kao dokument koji će postati dokument Parlamenta Vijeća naroda a najvjerovatnije i Parlamenta Bosne i Hercegovine. Gospodine Čengiću. 44
Dakle podržavam rezoluciju koju je predložio gospodin Limov. Na tragu svega što smo do sada razgovarali i zaključivali na ovom domu, podržavam također ili mogu predložiti prijedlog teksta, dakle da nakon prihvatanja rezolucije donesemo zaključak da se rezolucija dostavi Predstavničkom domu Parlamentarne skupštine, kako bi ona rezoluciju u ovom tekstu usvojila, i predlažem da donesemo još jedan zaključak. A taj je, da zatražimood Vijeća ministara da pripremi prijedlog kampanje kupujmo domaće, koja bi bila provedena u Bosni i Hercegovini na svim nivoima, koja ne bi smjela potrošiti puno novaca, ali bi trebala osigurati da se ova ideja zaista popularizira, da svi o njoj ne samo govorimo nego da je zajednički realiziramo. Ja sam uvjeren da se tu nalaze upravo onako kako i gospodin Limov rekao veliki resursi i za zapošljavanje i za povećanje naših prihoda, smanjenjem uvoza i ukupno potsticanje razvoja privrede Bosne i Hercegovine. Hvala.
Hvala lijepo gospodine Čengiću. Ko se dalje javlja za riječ? Ne javlja se niko. Dakle, ko je za to, da usvojimo rezoluciju i da je uputimo Predstavničkom domu da je i oni usvoje, sa zahtjevima da je i oni usvoje, a ja mislim kad je i ovaj dom usvoji, pa kad bude cjelovita, ovaj, rezolucija Doma Parlamenta Bosne i Hercegovine da je onda lansiramo kao parlamentarnu rezoluciju u medije. Limov je li ima ovo smisla? Je li zadovoljava? To je prvo ovo, pa ćemo onda drugo. Ko je za ovaj predlog? Dakle, jednoglasno. Bio je predlog gospodina Hasana Čengića da zatražimo od Vijeća ministara da napravi prijedlog kampanje za realizaciju ove rezolucije je li tako. Ko je za to? Dakle, i ovo je jednoglasno. Hvala vam kolege lijepo. A sada ćemo dakle napraviti pauzu i kako smo rekli do 3 sata. Nastavak u 3 sata, a do tada, vas molim gospodo da klubovi vide još ovo što imamo na dnevnom redu oko zajedničke komisije. Hoćemo li zajedničku komisiju, pa onda predlagati. [[PAUZA]] Nastavimo ovu sjednicu. Ja se nadam da smo završili te poslove, da smo se izdogovarali tako kako smo se izdogovarali. 45 Dužan sam da saopštim da je gospodin Zrno morao da otputuje i da je Spasojević također morao da otputuje, no to na ovom domu ne smeta, ne umanjuje stvar vrijednosti odluka, jer i bez njih imamo kvorum i mislimo da možemo kvalitetno raditi. Dakle, naredna tačka dnevnog reda je li, je Dakle, sad ćemo tu komisiju. Dakle, bio je jedan predlog i uvršten je u dnevni red. Formiranje zajedničke komisije za sigurnosnu politiku i nadzor nad radom agencija za informacije i zaštitu Bosne i Hercegovine Ja bih molio, ja bih molio sad ovdje da se ne rasplinjujemo. Ovdje smo se dogovorili da klubovi poslanika o ovom raspravljaju i zauzmu stav, i bilo bi dovoljno da klubovi poslanika iznesu stavove poslaničkih klubova i da znamo šta su klubovi dogovorili i da vidimo možemo li ovo usvojiti. Predlažem, izvolite gospodine, je li se slažemo s ovim. Slažemo se s ovim. Na redu je predstavnik ili predsjejdnik Kluba Srpskog naroda, izvolite. Ja kad god, ja što ga više diram sve manje postaje Srbin moram vam reći.
Gospodo, predsjedavajući, dame i gospodo Klub delegata iz reda Srpskog naroda je razmatrao ovaj prijedlog. Mi smo se dogovorili da što se tiće ovog zaključka on bude prihvaćen. Samo ne znam da li ćemo sad odmah davati prijedloge za članove naše komisije ili ne. Što se tiće prijedloga zaključka, ja bih samo imao jednu malu primjedbu u startu evo. Ne znam koliko je primjedba u tački 5. dopisanoj iz Doma naroda rukom. Po nama se to podrazumjeva da je to sastavni dio ovog zaključka.
Koje? Ja zajednička komisija iz Doma naroda, ovo je bilo
Dobro, a za članove Komisije mi predlažemo gospodina Boška Šiljegovića i gospodina Zorana Spasojevića. Hvala.
Klub Hrvatskog naroda. Izvolite gospodine Filipoviću.
Hvala lijepa gospodine predsjedavajući, uvežene dame i gospodo, gospodo ministri i ostali nazočni. Uz podršku da se donese ovakav zaključak danas na Domu, 46 nekoliko čini nam se nužnih prijedloga za nova promišljanja oko sadržaja ovog zaključka. Prvo, predložili bismo da zaključak ima novi naslov. Taj naslov bi po našem sudu, s obzirom na sadržaj zaključka, budući spominjem ovdje i obranu i sigurnost, po našem prijedlogu trebao glasiti – Zaključak o formiranju zajedničke ombrambene, zajedničke komisije za obrambenu i sigurnosnu politiku i nadzor nad radom obrambenih i sigurnosnih struktura na razini Bosne i Hercegovine. Pa bi slijedom tog naziva, koji bi bio potpun, trebala glasiti i točka 1. ovoga zaključka, a to je – formira se zajednička komisija za obrambenu i sigurnosnu politiku i nadzor nad radom obrambenih i sigurnosnih struktura na razini Bosne i Hercegovine u daljem tekstu zajednička komisija. Točka 2. je bez primjedbi, s tim što svaka od ovih točaka ima, ima ih 22 od prilike, stilske jezičke i druge prirode pa vas neću oko toga zamarati. To će biti pregledano, ali bi u zadacima ako bude prihvaćen novi naziv ovoga zaključka, što znaći da bismo na taj način mi u ovom domu prihvatili i točan naziv te komisije, koja će biti zajednička na razini oba doma, trebalo u zadacima obuhvatiti i obranu i sigurnost i državnu graničnu službu i Agenciju o kojoj je ovdje riječ. Time bi ova komisija praktično imala ovaj nadzor nad radom obrambenih i sigurnosnih struktura na razini Bosne i Hercegovine. Konkretnija primjedba na članak 3. točka 4. posljednji zadatak, u tom članku, prvo trebalo bi skinuti točku drugu ako se prihvati ovo prethodno što sam rekao, jer ovdje govori o točki drugoj članka 3. samo o Agenciji. Trebalo bi brisati ovu točku drugu, ovo bi trebalo dalje prenumerirati i točka 4. bi trebala glasiti po našem sudu ovako – zadaci zajedničke komisije su privremenog karaktera do usvajanja zakona iz oblasti obrane i sigurnosti, trebalo bi ovdje staviti zarez umjesto točke i reći - odnosno do donošenja izmjena i dopuna Poslovnika u radu Doma naroda i Zastupničkog doma Parlamentarne skupštine BiH. To je upravo pitanje, to su pitanja koja još nismo do kraja definirali i definiraćemo ih u našim poslovnicima, kad ih definiramo usvojićemo i tad ćemo imati jasno utvrđene i zadaće ove nove komisije. U članku 4. stavak drugi, u stavku prvom, kvorum za rad komisije čini 7 članova komisije, od ćega najmanje po jedan ili po jedna polovina članova komisije. Trebalo bi ubaciti znači – po jedna ove dvije riječi i u stavku drugom, zajednička komisija odlučuje ovo sve u nastavku predlažem da se briše, ali da se doda – sukladno odredbama Poslovnika o načinu odlučivanja zajedničkih komisija oba doma. Mi nismo definirali to pitanje, otvorili smo ga na Komisiji za Poslovnik Doma naroda, vjerujemo da ćemo postići suglasnost oko naćina odlućivanja zajedničkih komisija s kolegama koje rade na Poslovniku Zastupničkog doma, jer se otvara jedno pitanje kako može zastupnik iz ovog doma pustiti u proceduru zakon i da on završi na Ustavno-pravnoj komisiji Zastupničkog doma. Znate, tu bi se išli ovaj, moraćemo definirati neke stvari kako se to, kako to što je 47 uloga u svemu tome i kako će postupati zajednička komisija kad primi materijal od ovlaštenog Kolegija koji će to tamo.. I na kraju, bih u ovu komisiju ovaj, budući je izrazio svoj interes gospodin Zrno predložio po ovlaštenju predsjednika našega kluba, predložio ovaj, da on samo zbog ovoga ne izlazi gospodina Branka Zrnu i gospodina Antu Spajića. Hvala lijepo.
Hvala kolega. Predsjednik Kluba Bošnjaka, gospodine Genjac, predsjednik Kluba Bošnjaka, izvolite.
Gospodo predsjedavajući, kolege, gosti, budući da je kolega Genjac inicirao i poveo ovu tačku dnevnog reda, i samim tim raspravu ja ću se suzdržati od izjašnjavanja o prijedlogu zaključka, i samo ću kazati da je stav našeg kluba da u ovoj zajedničkog komisiji budu Halid Genjac i Osman Brka. Hvala.
Hvala lijepo. Dakle, otvaram sad malo raspravu o ovim prijedlozima koje je dao načelno je li, o ovim prijedlozima koje je dao gospodin Filipović ili da tražimo rješenje kako to sad inkorporirati, kako napraviti tu odluku, naime jer imamo već jednu odluku koja je bila na klubovima i usaglašena. Sad je ovo što je gospodin Filipović predložio izvjesna izmjena je li, dopuna i promjena, najvjerovatnije poboljšanje teksta, poboljšanje zaključka, i da vidimo to. Ja bih molio da malo ovaj, ako se možemo malo poslušati. Ja bih stavio evo ovo što je gospodin Filipović predlagao, da malo o tom podiskutujemo, da porazmislimo. Obzirom, da smo imali tekst ovog zaključka je li, i o njemu razgovarali na klubovima, ovo je nešto novo o ćem nismo raspravljali na klubovima, pa da vidimo mijenjali to i u ćemu i u koliko mijenja ove stavove. Izvolite. Izvoli gospodine Genjac.
Krenućemo redom da pokušamo naći rješenje. Prvo oko naslova. Zajdnička komisija za sigurnosnu politiku, ja mislim da pokriva i ovo što je kolega Ilija predložio, jer sigurnosna politika obuhvaća sigurnosni sektor, obuhvaća odbrambeni sektor DGS i sve one sektore itd.što je u sklopu sigurnosti. I, mislim kad se kaže sigurnosna politika, da se u tome podrazumjeva i podrazumjeva se i odbrana, pogotovo što je poslije navedeno da ta komisija razmatra i prati provođenje sigurnosne politike i oddbrambene politike kao dva dokumenta, a odbrambena politika je pod dokumenat sigurnosne politike. Tako da ovdje ne vidim nekog velikog razloga da se naslov, on bi produžio se naziv komisije a suštinski ne mijenja, ne dakle podrazumjeva se i to sa ovim nazivom. 48 Naravno, ovaj zaključak polazi od postojećeg stanja u pogledu zakona i zato govori o nadzoru nad radom Agencije za informacije i zaštitu Bosne i Hercegovine, postoji zakon o Agenciji za informacije i zaštitu Bosne i Hercegovine koji predviđa da postoji Parlamentarna komisija koja će vršiti nadzor nad ovom agencijom. Sve ovo ovaj, kad se usvoji Zakon o odbrani, Zakon o obavještajnim poslovima, u ćemu bi ova komisija ućestvovala, će promijeniti strukturu i prirodu. Tada će i Poslovnik biti usvojen i tada će to biti prilagođeno tadašnjem stanju. Tako da mislim da ovaj naziv zadovoljava onu ambiciju koju je kolega Ilija iznio u svojim, u svom prijedlogu. Što se tiće dalje, ako se, dakle, sigurnosni sektor pokriva ova sva pitanja, mislim da ova tačka 3. poglavlja 3, da zajednička komisija razmatra i druga pitanja iz oblasti bezbjednosti Bosne i Hercegovine, ona u stvari pokriva ono što je nadležnost komisije, što će biti potreba u ovom trenutku, a što će se precizirati kasnije u Poslovniku. Tako da mislim da treba da ostane ova tačka upravo iz navedenih razloga. Što se tiće tačke 4. Mislim, da je prihvatljivo da se doda – zadaci zajedničke komisije su privremenog karaktera do usvajanja zakona iz obasti odbrane sigurnosti, odnosno do usvajanja Poslovnika. To rješava mnoge stvari, dakle on taj Poslovnik i onda je ovo zaista na jednoj privremenoj osnovi dok Poslovnik to detaljno utvrdi i ustanovi. To je dakle, prihvatljivo iz sasvim razmljivih razloga, jer zaista Poslovnikom to treba riješiti. Što se tiće ove tačke 5. Mi smo se zabavili pitanjem procedurisanja zakona, ako budu predloženi iz jednog Doma itd. Međutim, ovo pitanje smo na ovaj, koje konkretno koje se tretira u ovom smo na obje komisije, a kasnije i zajedno kao Komisija detaljno, ja mislim temeljito dogovorili. Oko kvoruma, oko sastava Komisije, oko načina odlučivanja. Tako da mislim da bi ovo moglo ostati i bilo bi vrlo nepovoljna situacija da kažemo da će se odlučivati kako je propisano u Poslovniku a u Poslovniku postojećem, nema preciznog propisanog mehanizma odlučivanja. I ako se kaže da je ovo privremeno dok se usvoji novi Poslovnik, mi zaista moramo ovdje ovaj, mislim da je u dosadašnjem radu obje komisije ovo istesano, da je precizno ustanovljeno, razrađeno, dogovoreno i mislim da ono zadovoljava i poziciju Doma naroda i poziciju Predstavničkog doma i poziciju stranaka i poziciju klubova odnosno, konstitutivnih naroda u Domu naroda. Mislim da ovaj mehanizam glasanja pogotovo budući da se radi o jednoj Komisiji koja ima ambiciju da se još detaljnije u Poslovniku razradi, mislim da bi ovo moglo opstati. Eto uz ove dakle, za mene bi bila ova prihvatljiva dopuna tačke 4. odnosno do usvajanja Poslovnika, a ostalo kao predlagač, mislim da bi trebalo da ostane i ovaj, da je dovoljno odnosno jasno riješeno i jednostavno ne bih, mislim da je rješenje koje je ponuđeno u prijedlogu zaključka u nekim oblastima ili jasnije ili šta ja znam po mom mišljenju priličnije za ovu komisiju privremeni.. Hvala.
Evo hvala lijepo gospodine Genjac, evo gospodin Jukić. 49
Ja sam sad ne malo iznenađen ovaj, raspravom gospodina Genjca, jer sam očekivao da će vrlo rado prihvatiti jer sam razmišljao da je razmišljanje Bošnjaka većinsko upravo treba biti ovakav naslov ove komisije. I u konačnoj varijanti. I smatram da je puno bolji predložen od gospodina Filipovića, nego što je u predloženom ovdje tekstu. Realniji i obuhvatniji i da tek onakav naslov kao što je gospodin Filipović predložio odražava već u naslovu bit te komisije, njene zadatke glavne. A sve kasnije samo znači mala razrada i proširenje. Prije tri mjeseca četiri kad se radila izmjena i dopuna Poslovnika, jedna radna verzija urađena ove komisije bila je tada meni razumljiva što je ovako glasila, a danas smatram da je logično da nosi ime kao što je rekao gospodin Filipović, dakle za Komisija za obrambenu i sigurnosnu politiku i nadzor obrambenih i sigurnosnih struktura. Za mene je to tako dobar naslov, koji je toliko jasan i obuhvatan i zapravo je prava bit onoga šta Komisija treba raditi. A mislim da je ovaj naslov vrlo nespretan, naročito u ovom drugom dijelu svom, kad kaže nadzor nad radom Agencije za informacije i zaštitu Bosne i Hercegovine. Nije to jedina sigurnosna struktura, i ne treba uopće stajati samo ona. Isto tako mislim da rješenje koje je ponudio gospodin Filipović u članku 5. nije dobro i da je bolje ovo koje je ponuđeno u ovom tekstu koji smo dobili kod sebe, jer u našem Poslovniku stvarno nije definirano kako rade zajedničke komisije, nije na poseban način definirano. I ovo rješenje koje ovdje piše, čak mislim da može i proći. Evo ja zbilja onaj, ne bih o ovome duljio ništa, mislim da možda u dodacima treba još neke stvari malo bolje pobrojati i staviti da odgovara onome što stvarno ova komisija treba biti i nikako je bih ograničio da ima nadzor samo nad radom Agencije za informacije i zaštitu Bosne i Hercegovine. Dakle, apsolutno se zalažem i smatram da je naslov. Evo, toliko ne bih duljio.
Hvala, evo gospodine Filipoviću, vi ste napotezu, izvolite.
Poštovane dame i gospodo, kolege zastupnici, evo ovako ovo što je rekao gospodin Jukić. To je nas i rukovodilo da idemo na promjenu naziva ove komisije. Samo zbog toga što je ovdje u nazivu komisije govori o nadzorom nad radom samo Agencije. Htjeli smo da se naziv rada obuhvati u nazivu te komisije i nad obrambenim i sigurnosnim strukturama narazini Bosne i Hercegovine. I sad sam u blagim konsultacijama sa gospodinom Genjcem koji je predlagatelj ovog zaključka, dobio suglasnost reći ovdje, to govorim zbog kolega iz Kluba Srba, ovaj ponoviću, lagano zaključak, njegov naziv znači – Zaključak o formiranju zajedničke komisije za obrambenu i sigurnosnu politiku i nazor nad radom obrambenih i sigurnosnih struktura na razini Bosne i Hercegovine. Time bi smo to tako kako to zadaje naslov, regulirali i zadaće ove komisije, a opet bi to bilo nakon što usvojimo ove poslovnike. 50 Ja se zahvaljujem gospodinu Genjci što je prihvatio intervenciju ovaj, na točku 3., 4. i ja povlaćim ovaj prijedlog na točki 5. Budući ako bude drugačije regulirano Poslovnikom, to će biti obveza i za ovu komisiju.
Hvala lijepo, molim vas ćuli smo ove predloge izvjesnih izmjena u naslovu. Hajde prvo da usaglasimo ove prijedloge. Ko je za evo, ove prijedloge o kojima je govorio sad gospodin Filipović i evo izvolite gospodine Genjac.
Budući da je eto kao dogovrili smo se, ja kao predlagač prihvatam izmjene naslova kako je rekao gospodin Filipović. Naveo sam ovu izmjenu tačke 4. do usvajanja Poslovnika i to sam prihvatio. Sve to sad postaje sastavni dio zaključka, i mi sad zaključak možemo usvajati.
Dakle, evo dogovorili smo se dakle da Filipović i Genjac usaglase ove svoje, usaglasili su, usaglasilis ste znači i sad ih treba napisati. Sad je to jedan zaključak. Ko je za ovakav zaključak? Sa ovim imenima, ne molim vas ovakav zaključak, druga stvar, molim vas. Stavljam na glasanje predlog članova Komisije koji su dali predstavnici klubova poslanika. Treba li da ih se pročita? Hvala lijepo. Evo ko je za sastav Komisije? Ima li neko protiv? Suzdržan? Nema. Dakle, jednoglasno.Hvala vam lijepo. Evo usvojili smo i završili smo dakle, i ovu tačku dnevnog reda. E sad je na redu tačka 33. odnosno, sad je 34. pardon sad ćete me malo samo. Sad ćemo govoriti o Koridoru V-c Ima li neko iz Vijeća ministara ko nam može podnijeti izvještaj o ovom koridoru. Izvolite pomočniće. Zamjeniće, izvini molim te ne znam. 51
Poštovane dame, gospodine predsjedavajući, gospodo, pred vama se nalazi Informacija o aktivnostima na realizaciji Koridora V-c koji ste na svu sreću dobili na vrijeme i nadam seda ste je proučili. U njoj se nalaze osnovne informacije i o tome šta je do sada Vijeće ministara i resorno ministarstvo poduzelo na realizaciji auto puta na Koridoru V-c. Osim tih informacija u materijalu ste dobili originalna dokumenta koja smo vam dostavili radi na neki način razrješavanja svih dilema koje su do sada iznjete i u javnosti u medijima, a i od strane poslanika u Predstavničkom domu po pitanju aktivnosti koje smo mi do sada vodili na realizaciji ovoga zadataka. Kao što ste vidjeli pripremne aktivnosti na realizaciji auto puta na Koridoru V-c mi smo započeli na osnovu zaključka Predsjedništva Bosne i Hercegovine koje je doneseno 29. januara 2003. godine. Evo pošto na neki način me upozoravaju da možda malo previše ne idem u detalje, ja ću spomenuti samo četiri važne aktivnosti. Nakon toga VIjeće ministara je formiralo koordinacioni tim za realizaciju Koridora, ekspretni tim za realizaciju auto puta na Koridoru V-c i želio bih istaći da smo u junu dobili jednu samoinicijativnu ponudu od firme Bosmal koje VIjeće ministara razmotrilo 30. juna i svoj odgovor je dostavilo firmi Bosmal. Vi taj odgovor takođe imate. Ono što je najznačajnije u ovom trenutku da je Ministarstvo komunikacija, odnosno da je VIjeće ministara raspisalo konkurs za izbor komisije za koncesije koja je organ Parlamenta Bosne i Hercegovine i pošto rok vrlo skoro istiće mi smo sigurni da ćemo narednih 15 dana kao Vijeće ministara dostaviti prijedlog imena komisije za koncesije koji će Parlamentarna skupština da usvoji. Nakon toga možemo da pristupimo svim daljim aktivnostima u realizaciji auto puta na Koridoru V-c. Ono što moram reći da do sada Vijeće ministara nije povuklo, niti učinilo ni jedan potez koji je protivan zakonu i to je ono što je moja obaveza da kažemo i sve su ove aktivnosti bile u cilju ubrzavanja realizacije izgradnje auto puta. Hvala vam lijepo. Stojimo na raspolaganju, ja, sekretar ministarstva i šef ekspertnog tima u okviru ministarstva gospodin Amir Kupusović. Hvala lijepo.
Hvala zamjeniku ministra. Sad se izvinjavam jel. Molim te ti si primio izvinjenje. Ja znam. Evo javlja se za riječ gospodin Hasan Čengić.
Gospodine predsjedavajući, uvažene kolege, članovi VIjeća ministara, ja se nadam i danas nećemo voditi raspravu o tome da li je važno i koliko je važno graditi auto 52 put na Koridoru V-c i znam da se oko toga slažemo. Važno je da smo dobili ovu informaciju Vijeća ministara i pogotovo da smo imali priliku, vjerovatno najveći broj nas prvi put vidjeti originalne dokumente o kojima smo ponekad možda slušali u štampi. Dakle umjesto diskusije ja bih predložio jednu vrstu zaključaka u vezi sa ovom informacijom i gospodine predsjedavajući to bi moglo biti u tri dijela. Dakle prvo mislim da treba dati podršku VIjeću ministara na aktivnostima koje vode. Drugo treba tražiti od VIjeća ministara da što je moguće prije, naravno poštujući zakon dovede do kraja postupak formiranja, odnosno prijedloga za formiranje komisije za koncesije Bosne i Hercegovine i Treće, treba zatražiti od Vijeća ministara da u vrlo razumnom roku, najkasnije u roku od 30 dana predloži dinamički plan aktivnosti do potpisivanja ugovora o koncesijama sa onim ko bude izabran. Dakle da imamo jednu vrstu dinamičkog plana da vidimo kojim to kojom dinamikom teče, radnje su uglavnom pozitivne. Za neke dijelove radnji su predviđeni rokovi za neke nisu. Bilo bi dobro da imamo taj dinamički plan. Ja mislim da bi otprilike sa ovim zaključcima mogli se složiti i nastaviti dalje pratiti aktivnosti koje VIjeće ministara aktivno vodi. Hvala.
Hvala gospodinu Čengiću. Javlja li se još neko za riječ? Gospodin Jukić.
Gospodine predsjedatelju, dame i gospodo, ovaj informacija je vrlo bitna i važna jer je ova tema jedna od najeksploatiranijih tema u zadnjih pola godine u Bosni i Hercegovini i ne bze razloga. Smatram da je stvarno vrlo bitno i važno. Ja smatram da do sada urađeno u Vijeću ministara se može pozitivno ocjeniti, međutim isto tako smatram da Vijeće ministara treba imati jednu jasnu, već sada jasnu strategiju i redosljed poteza kako i šta raditi u evo narednom periodu. O tome koliko nam je ovaj projekat bitan zbilja neću niti jedne riječi reći, ali ću reći svoje razmišljanje u kojem pracu bi se ministarstvo, odnosno VIjeće ministara, odnosno evo i ovaj naš dom, Parlamentarna skupština Bosne i Hercegovine trebali odrediti po pitanju gradnje auto puta na Koridoru V-c. Ja smatram da bi puno bila bolja pozicija VIjeća ministara i naša inaće kao vlasnika koncesije na ovom koridoru kada bismo mi iznašli načina, osigurali sredstva i izfinansirali izradu studijsko projektne dokumentacije. Ja držim da je to vrlo bitno i važno i mislim da bi bili u puno boljoj poziciji. Ponoviću. Ja smatram da Bosna i Hercegovina treba ocjeniti da je to pravi put i da treba iznaći načina i naći tih ne znam ni ja koliko desetaka, ili možda par stotina miliona EUR-a. Kada bi se ovo dogodilo na ovaj način, onda smatram da bi Bosna i Hercegovina mogla postići puno bolje uvjete i kondicije kod onih potencijalnih koncesionara, dakle onih svih koji su zainteresirani za uzimanje 53 koncesije na ovom auto putu. Ja ne znam, bojim se da, kako ja bar imam informacije da se ne razmišlja u tom pravcu, nego se, čini mi se uporno stoji u mjestu i pokušava ići na traženje ponuđača pod uvjetima, znači da nemamo zapravo ništa osim iskazanog interesa da trebamo graditi auto put u ovom koridoru. I još ću jedanputa ponoviti, mislim da onaj ko bude zainteresiran na ovaj način, da će puno biti on u boljoj poziciji a mi kao vlasnici ove koncesije u puno lošijoj poziciji. U prilog ovoj mojoj trvdnji ide činjenica da se pojavilo više zainteresiranih korisnika ove koncesije. I isto tako da bi se ovaj posao dalje kvalitetno radio, smatram vrlo bitnim uraditi sljedeće. - Formirati direkciju za izgradnju auto cesta u Bosni i Hercegovini na razini države Bosne i Hercegovine. Ja mislim da smo mi u Bosni i Hercegovini već u jednoj fazi kada možemo, trebamo i ja se nadam da hoćemo razmišljati na ovaj način i donjeti ovakve odluke. Tada bi ova direkcija za auto ceste na razini Bosne i Hercegovini imala je li zadatak i ovlast biti menadžer auto cesta, raditi u organizaciji, pripremi, izradi, kasnije korištenju auto cesta. Mislim da je ovo izuzetno bitno i važno i da bi bio pravi put. Evo, ja sam rekao nekoliko svojih razmišljanja, ali bitnih razmišljanja u traženju pravog puta kako uraditi one najvažnije pripremne stvari i imati jednu dobru poziciju, dakle institucionalnu, ali i programski, strateški kako opredjeliti se na koji način graditi auto ceste u Bosni i Hercegovini. Danas je informacija ovdje i ovo je dosta korektno, nisam to rekao na početku svoje rasprave urađeno od Vijeća ministara, dakle nema ništa što nije ovdje od bitnog, bar ja tako mislim, a pročitao sam i mislim da je tako i to je dobro. Ali, evo danas je tema Koridor V-c. Ja smatram da Bosna i Hercegovina ima potrebu, mislim imai priliku uključiti sebe i svoj prostor u još neke međunarodne cestovne koridore. Mislim da na tome trebamo raditi, ali najprije mi i reći šta je to naš cilj i interes i onda kada bude prilika i u međunarodnim kontaktima i konferencijama i mjestima zato taj naš cilj iznjeti, za njega lobirati i izboriti se da se BiH uključi i u druge međuarodne cestovne i putne koridore. Evo, ja ću ovdje reći, mislim čak malo i konkretno na Jadransko-jonsku auto cestu koja još uvijek nije službeno međunarodni cestovni koridor, ali mislim da je veliki strateški interes Bosne i Hercegovine boriti se da ovo postane međunarodni cestovni koridor i da kako da taj koridor, ta auto cesta prođe što dublje i što duže kroz Bosnu i Hercegovinu. Smatram da su ovo izuzetno važne i bitne stvari, bitni projekti koji će bitno utjecati na razvitak Bosne i Hercegovine i pozicioniranje Bosne i Hercegovine u cestovnoj mreži Evrope, a i regije. Ne zaboravimo da bi možda ovo bio onda i jedan od najkraćih puteva, ako ne i najkraći put iz Turske, dakle iz onog dole azijskog, blisko istočnog dijela za središnju Evropu. 54 Evo, ja sam vidio nekoliko svojih razmišljanja i volio bih da evo ovdje zamjenik ministra da i o ovom mom razmišljanju barem ozbiljno porazmisle, jer imam nekakva i skromna iskustva u ovim nekakvim evo poslovima oko prometne infrastrukture. Zahvaljujem.
Hvala gospodine Jurkoviću. Ja, dalje javlja li se neko za riječ? Imamo li još diskutanata? Prvo da se izjasnimo o ovom. Izvolite.
Gospodo predsjedavajući, uvažene kolege, dame i gospodo, vrlo značajan objekat od životnog interesa za Bosnu i Hercegovinu u današnjem momentu kada bi Koridor V-c krenuo, znamo šta bi nam donjio ekonomski. I slažem se da je ovo dobra podrobna informacija da je Savjet ministara rekao šta je do sada uradio. Međutim, nekako imam utisak da imamo ovdje samoinicijativno Bosmal i neke stvari su se dešavale na insistiranje drugih. Ja bih volio da Savjet ministara da jednu svoju viziju kako i nakoji nači ćemo doći do Koridora V-c i ne samo V-c, nego ovo što je rekao Jukić, taj koridor V-c se mora snekim povezati. Znači biće neke poprečne regionalne veze koje su takođe vrlo bitne i za Bosnu i Hercegovinu ili njene regije i susjede. I možda ne bi bilo loše u sklopu toga zaključka dakle da mi vidimo našu viziju jasnu kako hoćemo doći do ovoga. To je neosporno da je važno da o njoj nećemo, o značaju Koridora V-c nećemo govoriti. Ali da vidimo da li Savjet ministara ima viziju kako će doći, šta ako ne bude koncesije, ili šta koncesijom. Ne možemo očekivati da samo komisija za koncesije kaže jeste, to ide na koncesiju i mi damo te i te uslove koncesionaru. Imamo li snage da i dobro bi bilo kada bi imali snage Bosna i Hercegovina da napravimo projektnu dokumentaciju da u njoj razrješimo sve dileme, jer to se radi o našim građanima. Mi moramo obezbjediti tamo neku imovinsko pravne odnose regulisati, moramo obezbjediti neke alternativne puteve da se odvija život i saobraćaj u jeku izradnje da bi što prije završili započete radove. Znači zahtjeva jedan obimniji rad na ovome i dobroje ova informacija da, ovo su prve informacije, sigurno su za pohvalu, ali sigurno u narednom periodu traže više, više, rješenja praktičnih koja će biti predmet rasprave i Parlamenta i svih relevantnih tijela. Ovdje sigurno zahtjeva uključivanje i entitetskih ministarstava, vlada, direkcija i ne znam možda i niže pitanje imovinsko pravnih odnosa koja sigurno neće biti zanemarljiva. Pa u sklopu toga ja mislim da, da, ovaj, možda u narednom periodu da imamo tu jednu studioznu viziju kako da dođemo do Koridora V-c. Hvala vam. 55
Hvala lijepo. Evo čuli smo i gospodina. Izvolite.
Gospodo predsjedavajući, dame i gospodo slažem se sa gospodinom Čengićem da mislim da ne trebamo raspravljati oko toga da li nam treba taj auto put ili ne treba. Ali, prije nego što bi prihvatili ove zaključke, ja bih iznjeo neke svoje dileme u vezi ovih zaključaka. Ako idemo na podršku Savjetu ministara iskreno, ja gledajući ove zaključke Savjeta ministara, ne znam na čemu da damo podršku Savjetu ministara. Jer u drugom zaključku se daje da dio Savjeta razgovara sa Bosmalom, u trećem zaključku da ministarstvo razgovara sa Hrvatskom, a uz petom zaključku da se pravi studijsko projektna dokumentacija. Znači tu moramo biti ovaj načisto, odnosno ovo što je rečeno sada da vidimo Savjet ministara da nam da svoju viziju, odnosno da mi znamo na čemu ćemo dati podršku Savjetu ministara. Po meni su ovdje tri stvari na kojima bi trebali da radi Savjet ministara. Što se tiče komisije, ja sam gledao konkurs u novinama i imam osjećaj da se komisija za koncesiju pravi samo za ovaj auto put. Tamo se traže pravnici, ekonomisti, a ova država će imati i drugih koncesija i da li je to jednokratna komisija ili će to biti komisija za sve koncesije Bosne i Hercegovine. To je isto dilema. Znači to su neke dileme koje bi po meni trebalo razjasniti prije nego štobi eventualno prešli na usvajanje bilo kakvih zaključaka. Hvala.
Hvala lijepo. Pomočniće izvolite, zamjeniče izvolite, oprosti, greška.
Ja ću samo kratko pokušati odgovoriti na zaključke, odnosno prijedloge kako su izneseni, iznešeni. Potpuno prihvatam ovaj prijedlog gospodina Čengića, osim prva dva i treći da Vijeće ministara izradi jedan dinamički plan aktivnosti na realizaciji i ovo što ste vi takođe rekli na realizaciji auto puta na Koridoru V-c. Što se tiče ovoga što je rekao gospodin Jukić da bismo trebali izraditi projekat studijsku dokumentaciju, to je nesporno. Očigledno je da je u javnosti došlo do jedne, ja ne znam kako i kako ljudi to razumiju, jedne greške i razmišljanja da Vijeće ministara, odnosno da Bosna i Hercegovina neće raditi studijsko analitičku i projektnu dokumentaciju. U bilo kojoj varijanti, znači bilo kojo jvarijanti, iako je koncesija Bosna i Hercegovina će raditi svoju studijsko projektnu dokumentaciju. I to svima mora biti 56 jasno. Zašto? Neće Vijeće ministara vjerovati nikome kome se dodjeljuje koncesija da ono rdi projektnu studijsku dokumentaciju i da on tamo izračuna da nama, mi njima treba da damo koncesiju recimo za 41 ili 2 ili 3 godine, a naša možda dokumentacija pokaže da je to 38. Znači mi ćemo raditi, samo je pitanje kako ćemo naći pare. Ja vam moram reći da smo u Budžetu za narednu godinu planirali 20 miliona KM za izradu nedostajuće projektno studijske dokumentacije. Moram reći da u 2001. Evropska komisija je finansirala i da je jedna od najpoznatijih evropskih kuća uradila projektnu dokumentaciju za dionicu Sarajevo-Zenica i Zenica-Doboj. Za dio Doboj-Svilaj je problematičan jer je on na neki način vrlo jednostavan za uraditi projektnu dokumentaciju. Ključni problem je dokumentacija Sarajevo-more. Možemo reći da imamo neku fizibiliti studiju Sarajevo-Potoci. Znači faktički nikakvu dokumentaciju nemamo samo dionicu Potoci-more. I to je, to vas moram uvjeriti i reći da Vijeće ministara i Bosna i Hercegovina će uraditi projektno tehničku dokumentaciju, bez obzira na koji način se gradio auto put. To je to što je rekao gospodin Jukić. I vidite da smo mi već pripremili da raspišemo predkvalifikaciju za izradu projektne studijske dokumentacije prema kriterijama Svjetske banke. Ovo što je gospodin Jukić i vi ste posebno potencirali da Vijeće ministara mora dati neku viziju rješavanja problema auto cesta i brzih cesta u Bosni i Hercegovini. U tom smislu u okviru Ministarstva komunikacija formiran je ekspertni tim koji se upravo zove za auto ceste i brze ceste u Bosni i Hercegovini i Vijeće ministara, odnosno Ministarstvo će predložiti Vijeću ministara u narednom periodu politiku sektora transporta u Bosni i Hercegovini. Mi za sada imamo neka tri master plana, tri neke regionalne studije. Međutim, Vijeće ministara, odnosno ministarstvo mora uraditi samostalno jednu politiku transporta u narednom periodu kako će Bosna i Hercegovina razvijati svoje koridore u Bosni i Hercegovini. Takođe što se tiče Jadransko-Jonske magistrale, to je predmet razgovora sa Republikom Hrvatskom, a takođe ona je uvrštena već u jednu regionalnu studiju koja se zove Rebis, tako da je samo pitanje sada načina uključivanja tog koridora. To bi trebao da bude tzv. Koridor V-a i mi bismo, izvinjavam se, to bi trebao da bude koridor VIII-a koji bi išao odozgo od Rijeke dole do Crnog mora i mi ćemo u najskorije vrijeme sa Hrvatskom ponovo razgovarati o mogućim tačkama ulaza, izlaza i dužini Koridora Jadransko-Jonske ceste kroz Bosnu i Hercegovinu. Inače ono što se meni ovdje čini da su svi prijedlozi vrlo prihvatljivi, naročito i ovaj za formiranje direkcije za auto ceste, a to će biti regulisano Zakonom o cestama na kojem trenutno radimo. Hvala vam.
Hvala gospodine zamjeniče. Ovo je informacija, izvještaj, dobro, izvještaj. Tačno je izvještaj. Hvala. I u principu to je ono sad gdje nam ljudi objašnjavaju šta su uradili i dokle su došli. Ovo je nešto što mi kao izvještaj možemo primiti k znanju, da znamo i da se mi osjećamo 57 informirani i da znamo šta je to što radi Vlada, odnosno Vijeće ministara, te da bismo mogli normalno pratiti. Ja moram reći da obzirom da je, da će ovo biti uključen međunarodni monetarni fond i međunarodne finansijske institucije da su ovi projekti i projekti ovakve vrste uvijek pod rigoroznim kontrolama svih finansijera, ako uzmete uzanse fidikove je li o gradnj, pa do svih pravila MMF to je užasno zahtjevno, užasno teško i ti ljudi će imati jako mnogo problema da se uklope u to opet uz nestašicu novca je li to su dodatni problemi, a logično je mi moramo kazati da podržavamo Vijeće ministara da uradi dokumentaciju po osnovu koje će raspisati licitaciju i tražiti najpovoljnije ponuđače, da da, ne može niko drugi raspisivati raditi dokumentaciju izuzev Vlade. To, molim. Ko? Ne može meni doći neko sa strane sneba pa mi raditi dokumentaciju bolan. Pa to nema nigdje na svijetu. To ja mislim da ne može. Dokumentaciju mora da radi država, a država ako nema para neka uzme kredit. To je sasvim jasno. I tu dileme nema. Izvolite gospodine Čengiću.
Ja imam dojam da smo mi zapravo sada prešli na u jednu zonu koja nije u ovom času ni pitanje niti nadležnost Parlamenta i ja smatram da o ovome treba da razgovara Vijeće ministara. Ono ima informacije do u detalj, ono zna tačno o čemu se radi. Mislim da je nepotrebno da se mi bavimo tim stvarima na koji način, hoće li finansirati, kako će finansirati itd. Ja u ovom času imam povjerenje u Vijeće ministara da ono može napraviti analizu vidjeti šta mu je realno. Ne bih govorio ni o čemu drugom, osim da je nama svima poznato da postoji opća zabrana zaduživanja Bosne i Hercegovine. Evo ako nećete zabrana, onda sugestija koja je na nivou zabrane. Prema tome, jedno su lijepe želje i jedno su uobičajeni načini ponašanja u Svijetu, a drugo je naše realno stanje stvari. Ono oko čega mislim da se možemo složiti jeste sljedeće, da Vijeće ministara koje je započelo čitavu aktivnost i koju vodi da treba nastaviti da je vodi i da traži rješenja. Mi imamo mogućnost uvijek i u svakom času da zatražimo novu informaciju, da budemo uključeni, a konačne odluke o tome će morati doći upravo na Parlamentarnu skupštinu. Prema tome ja mislim da bi mi trebali biti pažljivi da se ne upustimo u operativu i da počnemo raditi operativu koja je objektivno u nadležnosti Vijeća ministara. Iz tog razloga, uvažavajući sve diskusije koje smo do sada čuli smatram da jedna generalna podrška, dakle potpuno generalna podrška aktivnostima Vijeća ministara, a ja znadem i gospodin Radovanović je postavio pitanje šta i kako, naravno Vijeće ministara upravo sada razgovara sa svim da čuje sve moguće prijedloge i vjerovatno još više prijedloga, da vidi koji je najbolji. Ako mene pitate šta je, treba da dobijemo put i da ga dobijemo sa što manje plaćanja građana Bosne i Hercegovine prema tome. Dakle, ali prije svega, imajući na umu naše realne obaveze i okvire unutar kojih se moramo kretati, prije svega, finansijske 58 okvire. Dakle ja ne mislim da ja znam te detalje bolje od ministra trezora, od drugih članova Vijeća ministara i zato jeste moj prijedlog bio te vrste, dajemo podršku aktivnostima Vijeća ministara u ovom času, predlažemo da oni izađu sa ovim, da dobijemo što prije komisiju za koncesije koja je opća i predviđena Zakonom o koncesijama i konkurs je raspisan upravo potpuno u skladu sa Zakonom o koncesijama i treće da urade jedan dinamički plan iz kojega ćemo vidjeti te naredne aktivnosti. Niko nama ne brani da svako dva mjeseca, svako mjesec, svako tri mjeseca da zatražimo novu informaciju i budemo uključeni u tom. Ipak bi bilo dobro da prepustimo Vijeću ministara da ono radi taj operativni dio. Hvala.
Hvala. Evo čuli smo i Hasana Čengića. Ja mislim da je informacija ne znači ništa ukoliko se ne može reći da se ne slažeš snjima i da imaš i ti neko svoje razmišljanje. Ja mislim da kada primamo informaciju da dobivamo informaciju zato da i mi formiramo svoje sudove i da vidimo šta je odprilike ono s čim se mi slažemo, a šta je ono s čim se ne bismo složili. Hvala. Evo dakle nemamo više diskutanata. Ja stavljam prvo na glasanje da kažemo da smo usvojili, odnosno prihvatili ovu informaciju Vijeća ministara kao informaciju za Koridor V-c i ja mislim da možemo se pridružiti jednoj ocjeni koju su izrekli svi diskutanti da je informacija kvalitetno i korektno urađena. Ko je dakle da prihvatimo ovaj izvještaj Vijeća ministara? Hvala lijepo. Dakle svi ga prihvatamo. Dakle, drugo bi bilo pitanje, drugo su stvari koje je predložio gospodin Hasan Čengić je li da, Hasane hajdemo prvi zaključak da ne napravim grešku.
/nije izašao za govornicu/
Pa evo ovo smo dali generalnu podršku i pohvalili to.
/nije izašao za govornicu/
Ja mislim da možemo da Vijeće ministara što prije postavi operativne organe koji će voditi kvalitetno da. Ja mislim da ne treba to. 59
/nije izašao za govornicu/
Dakle, evo od ovih zaključaka još ovaj treći za koji mislim da je dobar da kažemo da Vijeće ministara da u roku mjesec dana izađe sa jednim dinamičkim planom kao misli i kako treba realizirati ovaj projekat. Ko je zato? Ja molim zamjenika ministra da odmah počne raditi na ovoj vrlo ozbiljnoj ima puno posla. Hvala. Dakle, ja mislim, ja sada sa ovim smatram i ovu tačku dnevnog reda završenom. I molim da pređemo na narednu tačku dnevnog reda, a to je Ad. Informacija o iseljeništvu Ministarstvo za ljudska prava i izbjeglice. Imali smo, imamo li nekoga? Gospodine ministre ili pomočniće, nemojte više, ja vas miješam. Dajte, šta vi možete reći ovdje.
Zahvaljujem. Dame i gospodo, uvaženi predsjedatelji, poštovani poslanici ovoga visokog doma, Ministarstvo za ljudska prava i izbjeglice u ovoj informaciji prezentira saznanja i podatke o iseljenim građanima Bosne i Hercegovine i njihovim udrugama
Molim vas ja bih
o stupnju i načinu organiziranosti BH dijaspore naznačuje pitanja od značaja za iseljeništvo i predlaže prioritete u njihovom rješavanju, te daje pregled realiziranosti pojedinih aktivnosti i plana aktivnosti do konca ove godine. Pripominjem da se radi o informaciji o određenim prikupljenim podacima. Podaci se mogu komentirati na ovaj ili onaj način, ali oni tek pošto se osigura naša potpuna involviranost moguće je utjecati na ove podatke i normalno jamčiti za iste. Znači za potpunu involviranost je potrebito osigurati, prije svega relevante sugovornike i načiniti potrebitu i primjerenu razinu organiziranosti. 60 Podsjećam da je pred ovim visokim domom i Zakon o matici iseljenika Bosne i Hercegovine kojim je predviđeno postojanje jedne matice na državnoj razini i da je potrebito žurno njegovome usvajanju. Ja vas znači potičem evo i ovom prigodom na odgovorno promišljanje glede naše iseljeničke populacije i žurno prihvaćanje ovoga zakona uz naravno sve one intervencije za koje budete smatrali potrebnim. Informacije iz ove informacije znači mogu poslužiti nama na ravnanje, promišljanje buduće uloge naše iseljeničke populacije. Pošto je ovo informativnog karaktera smatram da ste načinili potrebiti uvod unutar toga i da za ovaj uvod nije potrebiti više. Hvala.
Hvala i vama. Evo čuli smo izlaganje pomoćnika ministra. Gospodin Boško Šiljegović.
Gospodine predsjedniće, dame i gospodo, gospodine ministre, bez obzira što je ovo informativnog karaktera, delegati iz reda srpskog naroda smatraju da je ovo djelimična informacija o iseljeništvu Bosne i Hercegovine, da je nepotpuna, čak smatramo da su podaci od 931.143 zastarjeli. U jednom dijelu informacije pominje se da se informacije dobivaju od Ministarstva vanjskih poslova i DKP-a BiH i u nastavku se kaže i udruženja klubova i organizacija BH iseljenika. Smatramo da to nije potrebno, jer pravimo paralelizam organima i tijelima Bosne i Hercegovine. Ako imamo DKP i ministarstva vanjskih poslova mi sada tražimo i neku treću situaciju, vi to javno priznajete. Treće, iseljenici Srbi i Hrvati su obrađeni samo za prostor bivše Jugoslavije. To na kraju i vi potvrđujete u svojoj informaciji savezi i krovne organizacije BH dijaspore, odnosno udrženja u jednom momentu kažete da je to savez bošnjačkih organizacija, ali eto ima itencije da će oni možda u nekom narednom periodu biti multietnički savezi i udruženja itd. Neću se osvrtati na studentska i omladinska udruženja. Smatram da se i oni preslikavaju kao i ostali savezi i niste nigdje naveli, to se zna, srpska udruženja su vezana za Srbiju, neću govoriti uopšte o hrvatskim udruženjima, što ne znači da ne treba da srpska udruženja vežemo za državu Bosnu i Hercegovinu. I niste priznali u ovoj informaciji, treba javno da kažemo da priznamo da sada trenutno postoji tri nacionalne matice iseljenika. Vi ste nama nešto nama prikazali maglovito, eto imaju savezi krovne organizacije, biće to možda, ne osuđujem uopšte vas, nemojte, i informacije koje ste vi dobivali, ali postoje tri nacionalne matice iseljenika, bez obzira da li vi to priznali ili ne. Zalagaćemo se da na nivou Bosne i Hercegovine bude i organizuje se neko koordinirajuće tijelo, jer nam je tako organizovana i iseljeništvo i dijaspora. Znači ovo su neke primjedbe koje mi stavljamo na ovu informaciju, bez obzira što je ona informativnog karaktera smatramo da je djelimična, nepotupna, da su možda neki podaci zastarjeli i da, da, posebnu pažnju obratite molim vas na ovaj paralelizam kojeg i 61 vi ovdje, ne pominjete ga tako, ali govorite da će se i preko tih organizacija onda devalviramo institucije države Bosne i Hercegovine. Hvala lijepo.
Hvala gospodine Boško. Ima li. Evo gospodin Čengić, kada završi telefonski razgovor.
Razgovor je završen. Ja se ne smatram dovoljno obaviještenim o pitanju iseljeništva da bih mogao podatke koji su mi ovdje ponuđeni komparirati sa nekim drugim podacima, pa da onda mogu kazati da je ovaj izvještaj cjelovit, djelimičan itd. Ne smatram se toliko obaviještenim. Uvažavajući da polahko ide prema nekoj vrsti integriranja i institucija, pa prema tome i podataka o građanima Bosne i Hercegovine o iseljeništvu itd., ja smatram da ni jedan izvještaj koji bi ovoga časa mogli uraditi institucije Bosne i Hercegovine, pa čak i na nivou entiteta ne bi bio cjelovit, a pogovoto ne bi bio potpun. I vjerovatno jedna takva primjedba vaša potpuno stoji. Međutim, ja nikako ne mogu odreći ovom izvještaju da je on učinio ono što je bilo moguće na osnovu dostupnih podataka. Ipak, dopustite mi da smatram ovdje jednu stvar posebno važnom i zahvaljujem se kolegi Šiljegoviću koji je ovdje vrlo jasno rekao da udruženja iseljenika Srba iz Bosne i Hercegovine koja su bila i jesu još uvijek vezana na vjerovatno prije toga na državu Jugoslaviju, potom na Srbiju i Crnu Goru, trebaju biti vezana na Bosnu i Hercegovinu. Za mene je to najvažnija činjenica koju sam danas čuo. Zahvaljujem se na tome i u cijelosti ga podržavam. Dakle smatram da je upravo to posao i zadatak da mi kao institucije Bosne i Hercegovine vodimo računa o iseljeništvu svih naroda, da uopće ne djelimo iseljeništvo na taj način, nego naprosto da komuniciramo sa svima koji su građani Bosne i Hercegovine ili su iseljenici sa područja Bosne i Hercegovine, bez obzira na nacionalnu pripadnost ili eventualno pripadnost manjinama, ako su porijeklom iz Bosne i Hercegovine. I smatram da bi zapravo umjesto diskusije o ovom izvještaju kao takvom možda bilo dobro da povedemo razgovor, umjesto možda diskusije da povedemo razgovor o tome koje aktivnosti treba preduzeti da to iseljeništvo polagano, ali sistematski vežemo na institucije Bosne i Hercegovine, vežemo za Bosnu i Hercegovini i na taj način osiguramo sve one usluge, sve one informacije i sve komunikacije koje su potrebne tim ljudima da osjećaju ovu državu kao svoju, jer ona to i jeste. Iz tog razloga smatram da prigovori koji se eventualno mogu staviti na ovaj izvještaj tehnički stoje. Ne mislim da su oni posljedica bilo kakvih posebnih političkih nakana, nego su prije svega posljedica realnog stanja, ali to realno stanje treba mjenjati upravo radom. I zato smatram da ovaj izvještaj je dobra osnova da idemo dalje u tom pravcu. Posebno se zahvaljujem gospodinu Šiljegoviću na ovom njegovom jasnom izričaju koji sam uvjeren podržavamo ne samo svi u ovom domu, nego inače u 62 institucijama Bosne i Hercegovine, a prije svega u Parlamentarnoj skupštini Bosne i Hercegovine. Hvala.
Hvala lijepo. Evo čuli smo i gospodina Hasana Čengića. Dok gospodin, izvolite gospodine Jukiću. Ovi nacionalisti se dogovore lako. Jel de.
O ovoj informaciji piše da je ukupan broj građana Bosne i Hercegovine u iseljeništvu koji su 931.143. Ja ne znam koliko su ovi podaci točni, međutim, ako su točni, a ja želim vjerovati da jesu, jer nemam drugih informacija, imao sam nekih poluinformacija i po tim informacijama ja sam smatrao, da me neko upitao evo do prije nekoliko dana dok nisam ovo pročitao, ja bih rekao da je broj građana Bosne i Hercegovine izvan države negdje oko 750 do 800 tisuća. Dakle mene ovaj podatak osobno, priznajem toga se ne stidim iznenadio i to u negativnom smislu. Još da stvar bude gora, evo ja ovdje znam ponešto o nekim državama. Recimo ja smaatram da podatak da je u Hrvatskoj samo 29 tisuća i 67 građana Bosne i Hercegovine da nije točan, da je puno značajan veći i u to sam čak uvjeren ili je neko već te naše građane koji sada žive u Hrvatskoj već pripisao, odnosno prekrižio da nisu više naši građani. Dakle ova brojka svakako onda premašuje milion ili je vrlo blizu te brojke. Ta činjenica govori sama po sebi jako puno. Govori da je ovo jedan problem vrlo bitan i važan i da Bosna i Hercegovina ne smije tek tako ravnodušna biti prema činjenici da otprilike milion građana naše države, ili negdje oko 25% našega stanovništva živi izvan države. I ovdje u ovoj informaciji ja mogu informaciju shvatiti kao evo skup činjenica koji su ovdje obrađeni i napisani, međutim, mene ovdje malo žalosti činjenica da mi nemamo nekakvih prijedloga kako djelovati, šta raditi da se ovi problem riješi u smislu da osiguramo da bude bolji i kvalitetniji položaj ovih ljudi dok su vanka, i šta učiniti i raditi, kako raditi da se ti ljudi vrate u Bosnu i Hercegovinu. Pa tako na jednoj strani imamo recimo pomalo neke bizarne onaj stvari kao konstatacija da dijaspora podržava buldožer komisiju, odnosno projekat buldožer komisije. Pazite, to držim da je ovako evo rekao sam izraz pomalo bizarno, jer pazite nije i ne piše ovdje o nekim stvarnim znači pokušajima i našim vizijama i rješenjima šta uraditi da se ovo stanje popravi. Istina, ovo se može dovesti u kontekst da se poboljša ekonomska situacija i ukupni ambijent u Bosni i Hercegovini, pa eto mogu i ovo recimo prihvatiti. Međutim smatram a ovoj informaciji iako je informacija, ali ipak nedostaje ono što je bitno da se kaže šta poduzima i šta kani poduzeti Vijeće ministara, resorno ministarstvo i Vijeće ministara Bosne i Hercegovine. Evo ja ne bih zbilja širio puno iako je ovo tema kažem vrlo interesantna i vrlo važna. Ovi problemi ovo što je spominjao gospodin Šiljegović i Čengić to su stvarni problemi i ja ne znam da li se i da li u dovoljnoj mjeri radi na tome da se ovi problemi malo ipak riješe koliko je to moguće da bude naša dijaspora koliko je moguće ipak i 63 dijaspora Bosne i Hercgovine, ne samo dijaspora Hrvata iz BH vezanih za udruženja itd. isključivo udruženja iz Republike Hrvatske, Srba iz Srbije itd. i ne znam šta treba uraditi i šta uraditi da se stvarno pokuša naše ljude organizirati iz Bosne i Hercegovine da se pokuša raditi na poboljšanju njihovog položaja. Poseban problem je dvojno državljanstvo. Ja ne znam, opet ću ponoviti da li i da li u dovoljnoj mjeri Vijeće ministara radi na rješavanju ovoga bitnoga problema. Mi smo imali nedavno na jednoj od naših sjednica isto takvu temu. Ovu temu imamo je čini mi se i ponovo izmjene i dopune Zakona o dvojnom državljanstvu itd. mi imamo svoje rješenje koje je otprilike onako kako mi to želimo riješiti. Međutim pitanje je, vrlo je bitno ovdje ne tiče se samo nas, nego i drugih država u kojima žive naši građani. Jer ne mora biti ono kako mi hoćemo. Mnoge države ne žele i neće nemaju institut dvojnog državljnstva, prema tome naši građani su onda posebno u nezgodnoj situaciji u tim državama. Evo ja samo ću završiti sa konstatacijom da smatram da je ovo puno važniji i veći problem nego što mu mi dajemo na važnosti, bar ono što ja imam na informaciju da mu dajemo na važnosti i šta poduzimamo da se ovaj problem barem dijelom i koliko je to moguće riješi i počne rješavati.
Hvala gospodine Jukiću. Javlja li se još neko za riječ? Evo, ako nema diskutanata, ja predlažem da se ova informacija prihvati, odnosno primi k znanju i uz ovo nekoliko napomena koje vode u pravcu tom da bi Ministarstvo trebalo na izvjestan način da izađe sa projektom kako rješavati te probleme. Mislim da se ova informacija treba prihvatiti, a najvjerovatnije ćemo negdje tamo u prvom kvartalu najvjerovatnije iduće godine biti u situaciji da raspravljamo jedan godišnji izvještaj ovog ministarstva i o njemu damo definitivan sud. Ja tavljam ovu informaciju na glasanje. Ko je za to, da je prihvatimo? Hvala vam lijepo. Dakle, saglasni smo svi, prihvatamo ovu informaciju. Imamo još, molim ja izvinjavam se gospodin Šiljegović je bio suzdržan, odlično, dobro izvini molimte. Tačno niko se nema šta, hvala lijepo. Molim vas imamo još dvije tačke. Ja bih molio da budemo malo ekspeditivniji. Imamo ovaj projekat, imamo jednu hoćeš ti mala otići tamo da kažeš da pripreme ljudima kahvu, kad izađu odavde da mogu popiti kahvu za iftar. Ne ide baklava za iftar. Informacija o realizaciji projekta CIPS Molim vas imamo li ovdje nekoga iz Ministarstva samo da kažem slijedeće: Koligij Doma naroda 11.07. godine tražio od Vijeća ministara da stavi, da dostavi informaciju o realizaciji CIPS projekta, na 12.sjednici Dom je tražio također jednu informaciju, pa je Ministarstvo dostavlja jednu informaciju i mi smo konstatovali da je 64 nepotpuna i da nije odgovorila na pitanja, koja smo tražili i koja je Dom tražio, i evo stigla je i nova informacija i imamo ovdje i imamo ovdje kolegu iz Vijeća ministara koji će nam sad govoriti o ovom CIPS-u i ja molim da ga ćujemo.
Gospodine predsjedavajući, dame i gospodo, ja sam direktor Direkcije za implementaciju projekta CIPS, Mirko Škrbić. Znači, mi smo po vašem zaključku, sa 12.sjednice dostavili ovu dopunu 21.10. putem Ministarstva, ali sam čuo u pauzi, da ona nije bila vama podjeljena u međuvremenu je vjerovatno podjeljena. Međutim, ja bih ukratko s vama obrazložio na šta se ova dopuna odnosi. Znači vi ste posebno tražili da se dopuni informacija o raspisivanju tendera za izbor najboljeg ponuđaća.
Jamo moram jednu stvar okej, mi smo u pazi ove sjednice dobili ovaj, tu informaciju, dosta kasno međutim, mislim da gospodin Škrbić treba da nam kaže nekoliko rećenica o mogućnosti u jednoj kraćoj verziji da budemo donekle informisani ali smo morate odmah znati da je Dom, da je Parlament i Kolegij Parlamenta strašno nezadovoljno sa odnosom i vas i kompletnog projekta i informacijama o tom projektu. Najvjerovatnije će ovaj dom se poslije svih tih informacija odrediti prema kompletnom projektu i normalno prema izvođaću.
Ja ovdje imam baš potvrdu iz protokola da je to predato 21.10. sad ja ne znam gdje je to zalutalo. _______: [[nije izašao za govornicu]] U nas je prijemni štambilj od 29.10. tačno je bilo 15 do 3 kad sam ja sa gospođicom Elmom...
Odlično, eh gospodine Škrbiću izvolite.
Mi smo vama znači prethodnom, na prethodni zahtjev dali informaciju koja je bila, koja se odnosila na period od 15. maja 2002.godine, od kada je formirana Direkcija za ipmlementaciju projekta CIPS. Znači, to znači da nije ni mogla biti informacija o raspisivanju tendera ili uopšte tenderskom postupku zastuplena tu, jer u tom postupku Direkcija nije ni učestvovala. 65 Znači, taj tenderski postupak vodio je OHR, od početka 2000.godine. Kako nije postojao zakon o javnim nabavkama, koliko ja znam ni danas ne postoji. Oni su izabrali jednu proceduru svjetske trgovačke organizacije koja se odnosi na projekte od posebnog značaja za državnu bezbjednost, i tu su bili ne samo CIPS, nego je tu paraleleno vođena procedura za nekoliko projekata. Za dva projekta koji je sufinansirala Vlada Sjedinjenih država. Znači projekat takozvanog kriminalnog registra ili standardni policijskih izvještaja, i projekat informatizacije državne granične službe, a CIPS je kao treći srodan projekat i po popremi i po objedinjavanju informacionih sistema tog tipa na nivou države bio zajednički vođen znači taj postupak od početka 2000.godine. Znači, u samom tom postupku učestvovali su predstavnici svih mupova u Bosni i Hercegovini i predstavnici tadašnjeg Ministarstva za civilne poslove i komunikacije. Taj tenderski postupak je završen još u mandatu Vijeća ministara koje je prethodilo Vijeću ministara alijanse i tadašnji ministar civilnih poslova i komunikacija obavijestio je firmu "Simens" da je ona izabrana jednim pismom znači, kao integrator znači, prije toga po tom principu rada prema pravilima svjetske trgovačke organizacije za projekte od interesa za državnu bezbjednost, posebno su birani ponuđaći za koprojekte, tako da je Simens se javio na kraju kao integrator, kao garant da svi ti pod izvođaći između kojih su bile i određene firme iz Bosne i Hercegovine, koje su bile izabrane za proizvodnju softvera. To su bile nekoliko firmi iz Bosne i Hercegovine, koje su kasnije formirale jedan korzoncij. Znači, nakon toga Vijeće ministara alijanse je postavilo zahtjev da se taj postupak provdbe tendera preispita, i formirana odgovarajuća komisija koja je to zahtjevala, na taj zahtjev OKR-u je odgovorila jednim detaljnim izvještajem koji je dat ovdje u prilogu, znači koji se sastoji od nekih 13 stranica, kome je upravo detaljno opisano ovo o ćemu sam ja maloprije govorio.
Malo, ja moram nešto da vas prekinem. Malo je to previše opširno i drugo, mi smo ovaj, tražili je li, vi ovdje dolazite u svojstvu predstavnika Vijeća ministara ili Direkcije, ili tog projekta CIPS? Mi smo tražili informaciju od Vijeća ministara i ja mislim, ja se vama zahvaljujem i zaista ali ta hronologija tog šta se je dešavalo, to je dobro da znaju oni koji ne znaju, ali mi tražimo sad jednu ocjenu, jednog općeg stanja šta je sa tim CIPS-om, zašto stu građani nezadovoljni, zašto nema tih dokumenata koje treba da izdaju i zašto ovaj, uopće ne funkcioniše to dosta loše funkcionira i funkcionira sa znizom zakašnjenja. Ako je bilo u Alijansi ekscesa i propusta, ovo vijeće ministara je imalo jako puno vremena da to sve koriguje i da dotjera da to funkcionira, i zašto to nije urađeno. To je ono što nas u ovom momentu interesuje, jer projekat CIPS bar je opći dojam da ne funkcionira kvalitetno. Molim vas, to je opći dojam koji vlada u ovom gradu u Bosni i Hercegovini, i sad prićati hronologiju o tom projektu, ja mislim i šta se je dešavalo, zašto je Simens to 66 nabavljao i zašto nije neko drugi i kako je to urađeno, to nije baš bitno. Bitno je da nam se objasni zašto projekat ne funkcionira.
Mislim da je nama ono što je došlo od Ministarstva da napravimo ovu dopunu upravo se odnosilo na zahtjev da se pojasni taj tenderski postupak. Zači, vi ovdje imate punu informaciju. Ja o tome ne bih dalje govorio. Što se tiće o tome, kako projekat CIPS funkcionira. Projekat CIPS funkcionira u skladu sa planom, i mislim da funkcionira u odnosu na uslove kakvi su inaće, pod kojima je projekat vođen, znači, na koji način je finansiran da projekat radi izuzetno dobro. Mislim to je moje lično mišljenje, a takvo mišljenje bi također dao bilo kavom sudu eksperata, ljudi koji se razumiju u realizaciju složenih državnih informacionih sistema. Inaće, na svjetskom nivou uspjeh informacionih sistema, ovakvog tipa je red za 20%. Mi mislimo da u skladu sa planom realizacija koji je predviđao dvije faze u skladu sa budžetskim mogućnostima finansiranja, mi radimo i izvršavamo taj plan. Znači prvi dio plana je bio realizacija u 20 najvećih gradova Bosne i Hercegovine koju je predstavljalo od prilike polovinu stanovništva, zbog toga što je to bilo finansirano iz budžeta iz prošle godine. Iz budžeta iz ove godine je preostalo finansirano, kako su otvoreni akreditivi za ovu godinu negdje u aprilu mjesecu ili poćetkom maja, znači kako je po dinamici stizala, upravo mi sad opremamo preostale opštine. Mi smo sada u nekih 55 najvećih gradova u Bosni i Hercegovini uspostavili mrežu, i sad taj projekat po meni funkcioniše u skladu sa potrebnom dinamikom. Treba da se završi do kraja iduće godine. Mislim, taj projekat sigurno ne može izazvati zadovoljstvo. Svaki projekat masovne zamjene dokumenata, ne može zadovoljstvo, ne može se izbjeći po nekada gužve na šalterima, mada smo mi u skladu sa svjetskim standardima odredili taj potrebni broj opreme, potrebni broj šaltera itd. Mi smo sigurno ograničeni i mogućnostima kadrovskim policijskih organa
Osmane, ja te molim sjedi, evo čovjek će završiti.
Da ne možemo napraviti, međutim slićan projekat se sada paralelno realizuje u Hrvatskoj ili je bio poćeo. Tamo su redovi 10 puta duži, realizuje se sve u MUP-ovima, kao što je i kod nas nekada to bilo. Mislim da bi trebalo imati stvarno nekakva mjerila kad se donose odgovarajuće ocjene. Ja definitivno stojim iza ovoga što sam rekao i zahvalujem se na pažnji. 67
Hvala i vama. Evo čuli smo izlaganje, ovaj gospodina Škrbića je li, evo javlja se za riječ gospodin Genjac.
Ja vas molim da u vidu imate u narednih desetak minuta mi bi trebali privoditi kraju zbog Kluba bošnjaka iz razloga obzirom da je i Ramazan i vrijeme iftara, pa možemo ili nakon toga raditi ili da pokušamo završiti ovo u narednih 10 minuta. Prilog tome molim vas, mi smo dobili prvo jedan izvještaj o CIPS-u koji je bio iz kabineta Ministra i informacija koju je prihvatilo Vijeće ministara. To je bila jedna informacija sa hronologijom, tehničkim nekim podacima, koja nije sadržavala ovaj značajniji dio izvještaja o tenderu. Taj dodatak, tog izvještaja dobili smo prije 2 sata ili sat i po,i on je vrlo značajan. Ja mislim da bi ovu tačku dnevnog reda trebali završiti na slijedeći način: Da se mi međusobno ne mučimo, da tačku skinemo s dnevnog reda, a da Kolegij pošalje dopis Vijeću ministara u kome će precizno zatražiti šta pored ovoga što je u izvještaju, šta još treba da sadrži izvještaj, da nam se to na vrijeme temeljito dostavi, da se pripremimo i da nakon toga obavimo diskusiju. Mislim da je to jedini mogući.
Spajiću izvini sad ćeš ti, molim te Brka je gladan.
Nisam ja gladan.To nije taćno da sam gladan. Cijela Bosna i Hercegovina je veoma ćesto bila informisana o raznoraznim dešavanjima u projektu CIPS, gdje se govori o razno raznim malverzacijama i novćanim. Molim vas ovdje u izvještaju koji smo dobili, ja sam ga samo prelistao, nisam ga pročitao ja se izvinjavam. Nema ni jedne tabele ni o kakvim finansijskim sredstvima, je li vi tamo baratate novcem, ili radite bez novca. Ja hoću da vidim i to.
Hvala, gospodine Spajiću.
Gospodine predsjedatelju, štovane dame i gospodo, ja ću u svezi ovoga problema biti kritičan, a bio bi i samokritičan a bilo bi me i sram i stid da sam donosio odluku o ovome projektu. Moja je ocjena, da nismo dorasli za provođenje ovoga projekta koji je ovdje. To je moja ocjena, ja to imam pravo da kažem. A zašto to govorim, zato što je desetine ili stotine natpisa od početka do danas dan, i to negativnih bilo u tisku i raznoraznih informacija i malverzacija, a posebno financijskih. Ovo me natjeralo ovaj, 68 da iziđem ovdje zato što sam neki dan upravo na ovakvu temu imao intervenciju u svom mjestu odnosno, Travniku gdje me je iz šire obitelji bila ukazala se potreba da ide u Novi Sad moja nevjesta, gdje sam intervenirao. Vjerujte da bih puno nešto više prije dobio nego jedan taj, jednu putovnicu da se dobije, koja u Travniku u tolikoj općini bilo je 7-8 i to zadna 2-3 mjeseca koliko sam ja upoznat. Ovih zadnjih dana, mislim da smo susreli se sa najmanje desetak ambasadora i svakom smo kritiku uputili za vize. Pa gospodo šta imamo prićati o vizi kad mi nemamo osnovnog dokumenta. I prema tome, ocjena ovdje treba da se da ovom projektu, odnosno njegovom izvršenju, ovaj Dom i mislim gospodo zbog žurnosti ovdje i bošnjačkog naroda, odnosno Kluba, da mi ne bi mogli ovdje sada kvalitetne zaključke donijeti. Predsjedniče, ja vam sugeriram da ovo na narednu sjednicu i to da se kompletira izvješće i finansijsko i u svakom obliku. I prema tome, da kvalitetno raspravljamo o tome. Hvala.
Hvala i vama. Hoćes se ti javiti?
Evo ako se ovo prihvati, ja ne odustajem od...
Evo dakle, ja ću staviti sad, evo ćuli smo diskutante, mislim da je neko vrijeme da ovo što nam je sad prezentirano ne može biti, ne mogu poslanici odnosno Parlament Doma naroda, Dom naroda ne može biti zadovoljan s informacijama i da ćemo tražiti od, da ćemo tražiti dodatne informacije od Ministarskog od Vijeća ministara i da ćemo na prvoj narednoj sjednici nastaviti raspravu o projektu CIPS-a. Je li ovo dobro, hvala lijepo. Evo to bi bio zaključak. Ko je za ovakav zaključak, pardon? Hvala lijepo. Nema niko protiv. Nema niko suzdržan. I imamo još ovu tačku i izvještaj Izborne komisije, momenat i, Izvještaj o radu Izborne komisije Bosne i Hercegovine na sprovođenju Opštih izbora 2002.godine u Bosni i Hercegovini Ima li ko ukratko, kratko Hilmo. Zbrzi, ovaj ljudi su samo zadovoljni ovoj formi. Nemoj.
Uvaženo predsjedništvo, uvaženi poslanici, dame i gospodo, Izborna komisija Bosne i Hercegovine, prema Izbornom zakonu dužna je da podnese Parlamentarnoj 69 skupštini Bosne i Hercegovine, godišnji izvještaj. Izvještaj je sačinjen, on je kao što vidite dosta obiman. U stvari obuhvata sve ono što je radila Izborna komisija, što je radio Sekretarijat Izborne komisije u izbornom procesu Opštih izbora 2002.godine, i zato mi nismo ni smatrali da treba da se podnosi neko uvodno izlaganje. Ako ima pitanja na raspolaganju sam.
Hvala lijepo Hilmo, bila je primjedba, ja moram reći primjedbu koju smo rekli. Ima puno pitanja, bila je jedna primjedba, zašto ovako kasno poslije izbora izvještaj, ali ti veliš da je to godišnji izvještaj, pa je ipak u tom terminu urađen i ovaj,
Godišnji izvještaj, on je bio gotov kao što se vidi ovaj, u martu mjesecu. Međutim, sama procedura pošto učestvuju u radu Izborne komisije i članovi OHR-a i OSC-a trebalo da se prevodi na engleski jezik, pa onda da se opet 2-3 puta ide na sjednicu, koriguje itd. što je odvuklo dostavljanje izvještaja Parlamentarnoj skupštini.
Hvala lijepo. Evo kolege ćuli smo, hoćemo li još ovo prihvatiti.
Nemojte ovo prihvaćati, ja mislim da bi trebali na sva pitanja koja su malo prije spomenuli, kad nije bilo gospodina Hilme ovdje, u ime Komisije o tim pitanjima razgovarati sa Komisijom, reći šta o tome mi mislimo, za dat dogovor za nekakva pitanja
Odlično
Ovo je važna tema.
Odakle, evo ja moram kazati, prihvata li se
Ja mogu pitati vrlo tiho, samo da ih ćujete, isprićavam se ako može.
Molim te možeš. Ovako, da ja, ja ću pitati prihvatamo li, vi nemojte glasati, pa ćemo znaći 70 __________ [[Zajednička diskusija]]
Ali nemoj, ne bih ja sada mislim da bi nas to odvelo malo dulje, ja ipak poštujem
/Nije izašao za govornicu/ Izvinjavam se, da idemo sa prihvatanjem sad sa ovaj primanjem ... izvještaja i da nastavimo rad
Sa pitanjima po izvještajima
Tako je, da nastavimo raspravu, kad budemo razgovarali o
Priprema za lokalne izbore, može li to
Evo ja predlažem dakle, predlog je ovakav da ovaj izvještaj primimo k znanju uz zaključak da nastavimo raspravu o izvještaju u vrijeme kad budemo govorili o pripremi za općinske izbore. Prihvatamo li to? Ko je za? Hvala lijepo Jednoglasno, hvala. Drage kolege, hvala vam i čestitam nam svima, ali ja više ne mogu da govorim. Sjednica je završila sa radom u 16:50 sati.